open-index/open-wikipedia-markdown huggingface dataset:
石斑

**石斑**（***Epinephelus***），學術上叫**石斑魚屬**，係種食用魚，生物學分類係屬鱸形目鮨科。因為魚身似有斑紋嘅石，所以叫石斑。廣義上，石斑重可以指石斑魚亞科（*Epinephelinae*）所有魚。

石斑係廣東菜好常見嘅海鮮，通常都係清蒸。
紅斑

**紅斑**（***Epinephelus akaara***），係種石斑，生物學分類係屬鱸形目鮨科石斑魚屬，魚身帶啡紅色，屬於瀕危物種。

皆因魚身嘅紅色代表好意頭，唔少廣東菜飲宴都會用呢隻魚。

## 參考
*
黃斑

**黃斑**（***Epinephelus awoara***），又叫**黃釘斑**、**黃釘**，係種石斑，生物學分類係屬鱸形目鮨科石斑魚屬，魚身帶黃色。
花鬼斑

**花鬼斑**（***Epinephelus malabaricus***），又叫**花鬼**，係種石斑，生物學分類係屬鱸形目鮨科石斑魚屬，魚身帶啡色。
老虎斑

**老虎斑**（***Epinephelus fuscoguttatus***），係種石斑，生物學分類係屬鱸形目鮨科石斑魚屬，魚身帶啡黃色。
大陸議會

**大陸議會**（**Continental Congress**），又叫**大陸會議**，係北美十三州喺美國革命期間組成嘅議會，可以睇成美國國會嘅前身。大陸議會會期有三段：1774年、1775年到1781年、1781年到1789年。
楓林小館

**楓林小館**（**Fung Lum Restaurant**）係香港一間執咗笠嘅酒樓，喺新界大圍村南道45-47號地舖，出名菜式有紅燒乳鴿、荔芋香酥鴨。

## 史
楓林小館喺1950年開張，老細係由中國大陸走難到香港、有大學學歷嘅彭氏家族成員，嗰時係間小食舖，喺而家沙田新城市廣場嗰頭，舖名係嚟自佢哋鄉下陸豐楓林，到1953年轉營做餐館。嗰時佢引入未普及嘅冷氣機，吸引唔少明星幫襯，譬如白雪仙、胡楓、謝賢。1977年，舖頭搬到大圍。佢哋曾經喺尖沙咀、銅鑼灣甚至美國加州等地開過七間分舖，但最後淨低大圍總舖。因為老細年紀大，又無人接手，所以喺2016年3月底執笠。

類:大圍
龍躉

**龍躉**（***Epinephelus lanceolatus***），又叫**花尾躉**，係種石斑，生物學分類係屬鱸形目鮨科石斑魚屬，佢係體型最大嘅石斑。

## 睇埋
*沙巴躉
沙巴躉

**沙巴躉**，又叫**沙巴龍躉**，係種石斑，係由龍躉同埋第啲石斑魚屬嘅魚雜交配種繁殖出嚟。佢哋由馬來西亞沙巴首先繁殖。
金錢躉

**金錢躉**（***Epinephelus tukula***），係種石斑，生物學分類係屬鱸形目鮨科石斑魚屬，佢係體型差唔多拍得住龍躉，係比較大隻嘅石斑。
東星斑

**東星斑**（***Plectropomus leopardus***），係種石斑，生物學分類係屬鱸形目鮨科鰓棘鱸屬。如果齋講**星斑**，多數都係指東星斑。魚身帶紅色。

皆因魚身嘅紅色代表好意頭，唔少廣東菜飲宴都會用呢隻魚。

## 睇埋
*西星斑
*泰星斑
老鼠斑

**老鼠斑**（***Cromileptes altivelis***），係種石斑，生物學分類係屬鱸形目鮨科**駝背鱸屬**唯一品種。
丁公

**丁公**（***Terapon***），學術上叫**鯻屬**，係種食用魚，生物學分類係屬鱸形目鯻科。
泥斑

**泥斑**（***Epinephelus bruneus***），係種石斑，生物學分類係屬鱸形目鮨科石斑魚屬，魚身帶泥黃色。
查謨-喀什米爾邦

**查謨-喀什米爾邦**（，粵音**渣茉-卡殊蔑邦**）係印度北面一個冇咗嘅邦，首府查謨（冬季）同斯利那加（夏季）。2019年俾當局改組成聯邦屬地查謨-喀什米爾。
安達曼-尼科巴群島

**安達曼-尼科巴群島**（）係印度洋群島，亦係印度嘅聯邦屬地，首府布萊爾港。
達德拉-納加爾哈維利

**達德拉-納加爾哈維利**（）舊時係印度西面嘅聯邦屬地，過去係葡屬印度一部份。呢笪屬地喺2020年同達曼-第烏合併，變成達德拉-納加爾哈維利-達曼-第烏。
菲士蘭文

**菲士蘭文**（**Frysk**）係荷蘭菲士蘭人用嘅語言，有超過48萬人用。

類:荷蘭語言
奧塞梯文

**奧塞梯文**（**Ирон ӕвзаг**），係俄羅斯同格魯吉亞奧塞梯地區用嘅語言，有超過57萬人用。
亞拉姆文

**亞拉姆文**（），又叫**阿拉米文**、**阿拉美文**，基督教譯**亞蘭文**，係西亞嘅一隻語言，有超過50萬人用。
萊昂文

**萊昂文**（**Leonese**），係西班牙萊昂用嘅語言，有超過2萬人用，語言分類屬印歐語系羅曼語族嘅意大利-西羅曼語支。

類:羅曼語族
類:西班牙語言
類:利昂
古希臘文

**古希臘文**（**Ἑλληνική**），係古希臘用嘅語言，喺前9世紀到6世紀用。出名作家例如荷馬。

古希臘文後來演變成通用希臘文，再變成現代希臘文。

## 睇埋
* 希臘文
* 希臘字母
精武門 (電影)

《**精武門**》（）係香港1972年嘉禾電影出品嘅一套武打功夫電影，由李小龍主演，羅維執導。李小龍響戲入面飾演民國初年武術大師霍元甲徒弟陳真（虛構人物），最出名一幕係踢爛由日本仔送嘅「東亞病夫」牌匾，再教訓日本仔一餐，最後話「中國人唔係病夫！」。

## 出面網頁
* 
* 
*
本地治里

**本地治里**（）係印度東南面嘅聯邦屬地，首府本地治里市，過去係法屬印度一部份。
艾馬拉文

**艾馬拉文**（；艾馬拉文：**Aymar aru**），係玻利維亞艾馬拉人用嘅語言，有超過280萬人用。
阿斯圖里亞斯文

**阿斯圖里亞斯文**（**asturianu**），係西班牙阿斯圖里亞斯用嘅語言，有超過11萬人用，語言分類屬印歐語系羅曼語族嘅意大利-西羅曼語支。

類:西班牙語言
文
類:羅曼語族
古英文

（**Ænglisc**；）係現代英文嘅「語言祖先」，古時英倫用嘅語言，喺5世紀到13世紀間存在。古英文同現代英文喺各方面都爭好遠：雖然現代英文大部分嘅字根都係嚟自古英文，但係因為文法同發音變咗好多，所以依家講英文嘅人都唔會聽得明古英文。

## 歷史背景

## 特性

古英文曾經有一套變格系統，同拉丁文、希臘文、同埋德文等等類似，簡單講即係一隻字詞要視乎佢喺句子入邊做乜嘢角色而變樣。不過由古英文變中古英文嗰段期間，英文喪失咗大部份嘅變格系統。到咗廿一世紀，英文嘅變格淨係得返屬格仍然用緊，而屬格以外嘅文法格近乎唔見晒咁滯，係得例如男性第三人稱代詞做主語嗰陣係 **he**（主格）但係做賓語嗰陣要變做 **him**（賓格）呀噉。

除此之外，古英文有文法性別，呢樣嘢喺現代入便已經消失咗好耐。

## 起源

英文嘅起源大約係 400 年後嗰兩個世紀，當時日耳曼人開始遷徙去英倫呢笪土地，而喺一路直至 10 世紀，盎格魯-撒遜人大舉由歐洲北部移居去英倫，將佢哋嘅日耳曼語言帶埋去嗰度，從此之後佢哋就同其他日耳曼人群體分流，變到喺語言同文化上同其他日耳曼人有異—英文就誕生咗。

## 蓋爾特融合

到 5 世紀開始，盎格魯-撒遜人開始大批移民去英倫。當時嘅英倫已經有人住，呢啲原居民係講蓋爾特語言嘅。喺打後嗰幾個世紀，盎格魯-撒遜人講嘅日耳曼語言同當地人講嘅蓋爾特語言融合，形成古英文。到咗 10 世紀，英倫已經變成以古英文為主。

古英文依然係一種日耳曼語言，蓋爾特語言嘅影響相對微細，不過蓋爾特語言喺愛爾蘭、蘇格蘭同威爾士等地依然維持住影響力—及後嘅愛爾蘭蓋爾話、蘇格蘭蓋爾話同威爾士話都係蓋爾特語言，而喺英倫以至蘇格蘭同威爾士嘅個別地方，到咗依家都仲有唔少蓋爾特-日耳曼融合嘅地名。

## 基督教化

到 7 世紀開始，基督教開始傳入大不列顛島，呢樣嘢又引起咗一啲重要嘅語言變化：當時基督教嘅權力中心喺羅馬，基督教自然係主要以拉丁文嚟傳播；除此之外，古希臘文亦有一定嘅影響力，噉係因為《新約聖經》（基督教嘅基礎經典）係以古希臘文寫嘅，而且羅馬帝國本身就深受古希臘影響，所以拉丁文字詞有好多原本都係嚟自古希臘文嘅。如是者，古英文喺呢段時間吸納咗好多拉丁文嘅字詞。據估計喺呢個時期，有成 400 隻字詞由拉丁文傳咗過去古英文嗰度，尤其係一啲宗教相關嘅字詞，例子有

:

順帶一提，古英文本來係用盧恩字嘅變體寫嘅，呢種文字起源自日耳曼文化，但係喺基督教化期間古英文大受羅馬教會影響，後來喺 8 世紀改為用羅馬字嚟寫。

## 古羅斯融合

到 8 世紀，維京人開始攻擊盎格魯-撒遜人。維京人係嚟自斯堪的納維亞（大致相當今日嘅挪威、瑞典同丹麥等地），講嘅係古羅斯文—呢種語言都係日耳曼語言，係挪威文、瑞典文同丹麥文嘅「語言祖先」。喺之後嗰幾百年期間，兩班人一齊控制英格蘭，所以當時有唔少人都係識講英文又識講古羅斯文，加快咗呢兩種語言嘅融合。

到咗最後，古英文估計總共借咗大約 2,000 個嚟自古羅斯文嘅字詞，當中不乏一啲日常生活成日用嘅字詞。

## 古英文文獻

## 睇埋
*中古英文
*Anglish

## 引述
篇文用咗嘅行話或者專有名詞，英文版本如下：

篇文引用咗以下呢啲文獻同網頁：

## 拎
* 卑奧胡夫開場嗰幾句，用古英文嚟朗讀，YouTube 有影片展示現代重構古英文嘅字句。
聲寶

**聲寶**（，商標：SHARP；東證1部：6753）係日本一間電器及電子公司。

創辦人早川德次1912年喺東京創業，1915年發明金屬製鉛心筆，後名為「Ever-Ready Sharp Pencil」，其中嘅「Sharp」後來成為商標名。工場喺1923年關東地震被摧毀之後，業務搬咗去大阪，並逐步轉型出電子產品。1935年業務註冊為「株式会社早川金属工業研究所」公司。公司改過名幾次，1970年正式以商標SHARP為公司名。

2016年4月2號，聲寶俾臺灣嘅鴻海科技集團收購，成為外資企業。

## 出面網頁

*聲寶日本官方網頁
*聲寶香港官方網頁
南北朝皇帝一覽

下面係**[[南北朝]][[皇帝]]一覽**：

## 南朝
### [[劉宋]]
*宋武帝劉裕
*宋營陽王劉義符
*宋文帝劉義隆
*劉劭
*宋孝武帝劉駿
*宋前廢帝劉子業
*宋明帝劉彧
*宋後廢帝劉昱
*宋順帝劉準

### [[南齊]]
*齊高帝蕭道成
*齊武帝蕭賾
*齊鬱林王蕭昭業
*齊海陵王蕭昭文
*齊明帝蕭鸞
*齊東昏煬侯蕭寶卷
*齊和帝蕭寶融

### [[南梁]]
*梁武帝蕭衍
*梁簡文帝蕭綱
*梁淮陰王蕭棟
*梁元帝蕭繹
*梁閔帝蕭淵明
*梁敬帝蕭方智
*梁永嘉王蕭莊

#### [[西梁]]
*梁宣帝蕭詧
*梁明帝蕭巋
*西梁後主蕭琮

### [[南陳]]
*陳武帝陳霸先
*陳文帝陳蒨
*陳臨海王陳伯宗
*陳宣帝陳頊
*陳後主陳叔寶

## 北朝
### [[北魏]]
*魏太祖道武帝拓跋珪
*魏太宗明元帝拓跋嗣
*魏世祖太武帝拓跋燾
*魏南安隱王拓跋余
*魏高宗文成帝拓跋濬
*魏顯祖獻文帝拓跋弘
*魏高祖孝文帝元宏
*魏世宗宣武帝元恪
*魏肅宗孝明帝元詡
*魏女帝元氏
*魏幼主元釗
*魏敬宗孝莊帝元子攸
*魏東海王元曄
*魏節閔帝元恭
*魏安定王元朗
*魏孝武帝元修

### [[東魏]]
*魏孝靜帝元善見

### [[西魏]]
*西魏文帝元寶炬
*西魏廢帝元欽
*魏恭帝拓跋廓

### [[北齊]]
*齊文宣帝高洋
*齊廢帝高殷
*齊孝昭帝高演
*齊武成帝高湛
*齊後主高緯
*齊幼主高恆

### [[北周]]
*周孝閔帝宇文覺
*周明帝宇文毓
*周武帝宇文邕
*周宣帝宇文贇
*周靜帝宇文闡
羅素高爾

**羅素高爾**（，）係紐西蘭男演員，憑2000年《帝國驕雄》嘅角鬥士攞過奧斯卡金像獎最佳男主角。

## 出面網頁

* 
* 

類:紐西蘭演員
類:電影男演員
類:男歌手
類:紐西蘭歌手
趙薇

**趙薇**（；）係中國大陸演員，安徽蕪湖出世，1997年拍電視劇《還珠格格》而開始出名。佢憑2014年電影《親愛的》攞香港電影金像獎最佳女主角獎。2019年，佢除咗主演，亦都係電影《兩只老虎》嘅監製。

2021年8月13號，趙薇旗下有藝人俾揭露試過去日本乃木神社同靖國神社而俾封殺，跟著趙薇舊時一啲爭議個例就一下子再俾輿論提返上檯。15號（日本投降76週年日），趙薇同工作室有轉發央視新聞嘅啲微博，不過仲係收到有唔少留言嘅圍攻。到後邊先係有《ELLE》雜誌取消咗趙薇嘅post，Fendi仲解除埋代言合約。到26號晚，多個內地網絡平台係剷除咗趙薇有份參與嘅唔少作品，微博都封殺咗關聯嘅超話（Tag）啲劇變情況係即時上咗熱搜。

## 參考

## 出面網頁

* 
* 
* 趙薇空間-搜狐博客
* 
* 
* 
* 
* Rottentomatoes
* 趙薇獎學助學基金會官方網站
斯琴高娃

**斯琴高娃**（；；）係中國大陸蒙古裔演員，廣東廣州出世，祖籍內蒙古寧城。佢先後憑1984年電影《似水流年》同2007年電影《姨媽的後現代生活》兩次攞香港電影金像獎最佳女主角獎。

## 出面網頁
* 
* 
* 

類:瑞士人
周迅

**周迅**（；）係中國大陸演員，浙江衢州出世。佢憑2005年電影《如果·愛》攞香港電影金像獎最佳女主角獎。

## 出面網頁

*
*
* 三言二拍論壇（本人認可）
* 
* 
* 
* 
*
張艾嘉

**張艾嘉**（）係臺灣女演員、導演、編劇、製片同歌手。

## 簡歷
張艾嘉喺臺灣嘉義市出世，多次攞過金馬獎或者金鐘獎。

佢17歲踏足廣播行業，之後再走入電影界。1972年，張艾嘉寫咗佢頭一部劇本；1976年主演《碧雲天》，攞到臺灣第13屆金馬獎最佳女配角；1981年執導頭一部作品《舊夢不須記》，同年憑主演《我的爺爺》攞金馬獎最佳女主角；2009年開始涉足舞台劇，佢編劇嘅作品有《華麗上班族之生活與生存》同《遠大前程》等等。

2010年，張艾嘉獲邀做香港國際電影節副主席，2011年開始做臺北電影節主席。

## 個人榮譽
### 電影獎
* 亞太影展
** 演技特別獎：1976年
** 最佳影片：1995年
** 最佳編劇：1995年、1996年
* 金馬獎
** 最佳女配角：1976年
** 最佳女主角：1981年、1986年
* 香港電影金像獎
** 最佳女主角：1987年、2002年
** 最佳編劇：2000年、2018年
* 亞洲影評人協會獎
** 最佳女主角：2002年、2005年
* 香港電影金紫荊獎
** 最佳女主角：2002年
* 香港電影評論學會大獎
** 最佳編劇：2016年
** 最佳導演：2018年
* 亞洲電影大獎
** 最佳女主角：2018年
** 終身成就獎：2018年
* 中國導演協會獎
** 年度編劇：2018年
** 年度港台導演：2018年
* 香港電影導演會年度大獎
** 最佳導演：2018年

### 榮譽院士銜
* 香港演藝學院榮譽院士（2011年）

### 榮譽博士銜
* 嶺南大學榮譽人文學博士（2021年）

## 攷

## 出面網頁

* 
* 
* 
* 張艾嘉 台灣電影網 Taiwan Cinema
智取威虎山

《**智取威虎山**》（）係一部2014年嘅中港合拍片，由徐克執導，張涵予、梁家輝、林更新、余男、佟麗婭主演。

呢套中港合拍片係改編自同名嘅紅色經典。

## 出面網頁
*
金燕玲

**金燕玲**（，）係臺灣同香港演員，曾多次攞香港電影金像獎同台灣電影金馬獎最佳女配角。

## 演出

### 電影
*2024年：《破·地獄》 飾 曾淑蓮
*2026年：《金多寶》

## 出面網頁
* 
* 
* 
* 
* 
* 

類:香港同性戀藝人
艾莉莎姬芙拔

**艾莉莎姬芙拔**（，）係加拿大演員，出名演出包括電影《恐怖蠟像館》同《鄰家女優》。佢喺2013年畀《Maxim》雜誌選做電視上最靚女人。
蕭芳芳

**蕭芳芳**（），原名**蕭亮**，係香港電影演員，上海出世，祖籍江蘇蘇州。佢先後憑1987年電影《不是冤家不聚頭》同1996年電影《女人四十》兩次攞香港電影金像獎最佳女主角獎。

## 個人榮譽
* 香港演藝學院榮譽院士（2000年）
* 香港公開大學榮譽文學博士（2002年）
* 香港理工大學大學院士（2014年）

## 睇埋

* 護苗基金

## 攷

## 出面網頁
* 
* 
* 
* 
* 
* 

類:香港電視女演員
類:香港電視節目主持人
類:香港粵語片演員

類:前無綫電視女藝員
類:香港演藝學院榮譽院士

類:香港理工大學大學院士
類:上海人
類:祖籍江蘇
蕭亮

**蕭亮**（Robert Siu Leung，），原名**盧永華**，係香港無綫電視翡翠台演員、歌手、旁白、報幕員，上海出世，祖籍廣東花縣。佢退休之後成為加拿大公民。

## 簡歷
1941年喺上海出世，屋企排第四。1947年跟屋企人移居到香港。

畢業之後曾經任職老師，到1970年加入香港電台任職主持，展開電視台生涯。到1976年再加入無綫電視，專門響翡翠台做報幕工作。當年蕭亮把聲一開口「無綫電視翡翠台」，係當年無綫一大特色。

1989年，跳槽到亞洲電視做報幕員；至1993年離開亞視，移民加拿大，並且加入當地電台做主持。

### 晚年
2000年蕭亮因為同太太離婚，回流返香港返到無綫，其中就響電視劇《男親女愛》演出再次爆紅。但響呢段無綫期間蕭亮不時發生古怪爭議，其中響拍《皆大歡喜》期間同合作對手苑瓊丹不和甚至反枱；到拍2005年拍攝《阿旺新傳》，又因為走位問題，當場畀導演鬧爆趕離場。之後再無為無綫做節目，返番去加拿大。

返加拿大後蕭亮又響當地電台做節目，到2018年正式退休，響YouTube開設「蕭亮百藝網」。

2024年被網友richardk2550喺佢嘅「蕭亮百藝網」嗰度話佢3月頭喺多倫多屋企過身，但香港傳媒一直都證實唔到。

## 參考

## 出面網頁
葉童

**葉童**（；），原名**李思思**（），係香港演員，香港出世，祖籍廣東番禺。佢先後憑1983年電影《表錯七日情》同1991年電影《婚姻勿語》兩次攞香港電影金像獎最佳女主角獎。佢亦先後幫過無綫電視同亞洲電視拍劇。亦都有參演舞台劇。
## 演出

### 電影
*2025年：《淺淺歲月》 飾 靜芬
### 電視劇（ViuTV）
*2021年：《無限斜棟有限公司》 飾 葉詠梅
陳麗雲

**陳麗雲**（），係香港前麗的電視、亞洲電視藝員，香港出世。佢憑2008年電影《天水圍的日與夜》攞香港電影金像獎最佳女配角獎。
## 演出

### 劇集（[[viuTV]]）
*2018年：《迷失假期》 飾 林文星阿婆

## 出面網頁
*RTHK 電視風雲半世紀 - 嘉賓：陳麗雲
白靈

**白靈**（）係中國大陸演員，四川成都出世，主要拍荷里活電影。佢憑2004年電影《餃子》攞香港電影金像獎最佳女配角獎。
## 演出

### 電影
*2023年：《七月返歸》
## 出面網頁
劉若英

**劉若英**（），係臺灣歌手同演員，臺灣臺北出世。佢憑2002年電影《雙瞳》攞香港電影金像獎最佳女配角獎。
鄭佩佩

**鄭佩佩**（），係香港演員，上海出世。佢憑2000年電影《臥虎藏龍》攞香港電影金像獎最佳女配角獎。
吳家麗

**吳家麗**（），係前香港無綫電視藝員，香港出世，祖籍廣東潮州。佢憑1999年電影《流星語》攞香港電影金像獎最佳女配角獎。

## 演出

### 電視劇（ViuTV）
*2020年：《熟女強人》 飾 魏辰晞
*2021年：《無限斜棟有限公司》 飾 蘇麗馨
舒淇

**舒淇**（），原名**林立慧**，係臺灣演員同模特兒，臺灣臺北出世。佢先後憑1996年電影《色情男女》同1998年電影《古惑仔情義篇之洪興十三妹》兩次攞香港電影金像獎最佳女配角獎。

而家老公喺香港唱作歌手馮德倫（原名馮進財）。
麥嘉

**麥嘉**（Karl Mak Kar Sheung，），原名**麥嘉尚**，係香港演員，廣東台山出世，新藝城七怪嘅其中一位成員（其他六位包括黃百鳴、石天、曾志偉、泰迪羅賓、施南生、徐克）。佢憑1982年電影《最佳拍檔》嘅「光頭神探」角色攞到最佳男主角獎。

## 出面網頁
* 
* 
* 
* 
* 
* 
*
王小鳳

**王小鳳**（）係香港演員。佢憑1985年電影《錯點鴛鴦》攞香港電影金像獎最佳女主角獎。佢亦幫過亞洲電視拍劇。
## 出面網頁

* 
*
羅冠蘭

**羅冠蘭**（）係香港女演員，香港出世，祖籍廣東省東莞市。佢憑1994年電影《我和春天有個約會》攞香港電影金像獎最佳女配角獎。佢亦幫過無綫電視拍電視劇。2019年返無綫電視拍《牛下女高音》。

## 個人榮譽
* 香港十大傑出青年（1994年）
* 香港電影金像獎最佳女配角（1995年）

## 參考

## 出面網頁
* 
* 
* 
* 

類:無綫電視女藝員
類:香港十大傑出青年
馮寶寶

**馮寶寶**（），原名**馮保寶**，係香港演員，英屬北婆羅洲山打根出世，祖籍廣東中山。佢先後憑1992年電影《92黑玫瑰對黑玫瑰》同1993年電影《新不了情》連續兩次攞香港電影金像獎最佳女配角獎。佢亦幫過麗的電視、無綫電視同亞洲電視拍劇。

佢依家定居喺檳城。

## 參考

## 出面網頁
* 
* 
* 
* 
* 
* 
*
劉玉翠

**劉玉翠**（）係香港演員，香港出世，祖籍廣東惠陽。佢憑1990年電影《廟街皇后》攞香港電影金像獎最佳女配角獎。佢亦先後幫過無綫電視同香港電視網絡拍劇。2020年，佢改咗新藝名叫「劉喬方」。

## 參考
三十六計

《**三十六計**》，又叫《**三十六策**》，相傳係南北朝劉宋武將檀道濟寫嘅兵法書，入面有三十六條兵法計策，最出名係最後一條——「走為上計」。

## 分類
三十六條計策可以分做六大類：勝戰計、敵戰計、攻戰計、混戰計、並戰計、敗戰計，每類有六條計策。

;勝戰
*1計　瞞天過海
*2計　圍魏救趙
*3計　借刀殺人
*4計　以逸待勞
*5計　趁火打劫
*6計　聲東擊西

;敵戰
*7計　無中生有
*8計　暗渡陳倉
*9計　隔岸觀火
*10計　笑裏藏刀
*11計　李代桃僵
*12計　順手牽羊

;攻戰
*13計　打草驚蛇
*14計　借屍還魂
*15計　調虎離山
*16計　欲擒故縱
*17計　拋磚引玉
*18計　擒賊擒王

;混戰
*19計　釜底抽薪
*20計　混水摸魚
*21計　金蟬脫殼
*22計　關門捉賊
*23計　遠交近攻
*24計　假道伐虢

;並戰
*25計　偷樑換柱
*26計　指桑罵槐
*27計　假癡不癲
*28計　上屋抽梯
*29計　樹上開花
*30計　反客為主

;敗戰
*31計　美人計
*32計　空城計
*33計　反間計
*34計　苦肉計
*35計　連環計
*36計　走為上計  (走為上策)
瞞天過海

**瞞天過海**係三十六計入面嘅第1個計策，歸類入勝戰計，內容係喺最公開嘅場合，實現最隱密嘅目的。
圍魏救趙

**圍魏救趙**係三十六計入面嘅第2個計策，歸類入勝戰計，內容係先退到敵人虛弱嘅後方，再襯敵方精銳部隊攻打另一敵人時，趁機會打敵方。

## 原文
圍魏救趙係兵法「三十六計」嘅第二計，原文係「共敵不如分敵，敵陽不如敵陰」：

* 「共敵不如分敵」嘅意思係：與其進攻敵人兵力集中嘅地方，不如先諗辦法分散敵人嘅兵力，然後再進攻佢哋。
* 「敵陽不如敵陰」嘅意思係：與其進攻敵人剛陽嘅地方，不如進攻敵人陰弱嘅地方。

## 故事
周顯王十五年（公元前354年），趙國進攻衛國，想迫衛國屈服，衛國原來係魏國嘅屬國，被迫依附趙國，魏惠王知道之後好嬲，決定派龐涓去討伐趙國。唔夠一年嘅時間，龐涓就攻打到趙國嘅國都邯鄲。趙國嘅國君趙成侯，一面固守邯鄲，一面派人去齊國（趙國同齊國係結咗盟嘅）求救。齊威王於是叫田忌做主將，孫臏做軍師，率兵去解救趙國。

孫臏認為大軍到咗齊魏邊境嘅時候，魏軍好可能已經攻入咗邯鄲。孫臏諗到一個計仔，佢認為魏軍依家打緊趙國，精銳部隊一定會傾巢而出，國內只會得番啲老弱殘兵，所以佢建議田忌，不如「擊其虛處」，只要派出輕裝部隊直奔魏國嘅首都大梁，占據險要嘅軍事要塞，魏國被人揸住要害，一定會班師回朝，解救自己受到嘅威脅。田忌聽咗孫臏嘅建議，叫唔識打仗嘅齊城、高唐，假裝攻打襄陵（魏國嘅軍事要地），而真正識打仗嘅軍隊，就繞道去打大梁。

果然，魏軍知道咗大梁俾齊國圍困之後，急急腳班師回朝。呢個時候，田忌將兵馬埋伏喺魏軍必經之路桂陵，魏軍途經桂陵嘅時候就同齊軍撞到正。兩軍打起嚟，齊軍先係假裝打輸咗要走佬，魏軍唔敢追。龐涓嚟到之後，發現齊軍「戰敗」，但係自己嘅前鋒無追住佢哋打，於是帶兵匆匆追趕。結果魏軍俾齊軍重重包圍，喺桂陵大敗，趙國嘅威脅解決咗。

呢個就係聲東擊西，圍魏救趙嘅策略。
借刀殺人

**借刀殺人**係三十六計入面嘅第3個計策，歸類入勝戰計，內容係假借第三方勢力去打敵方。
以逸待勞

**以逸待勞**係三十六計入面嘅第4個計策，歸類入勝戰計，內容係自己先養精蓄銳，等敵方打到攰時，就可以乘機出擊。
趁火打劫

**趁火打劫**係三十六計入面嘅第5個計策，歸類入勝戰計，內容係當敵方有麻煩時，就趁機會出擊。
聲東擊西

**聲東擊西**係三十六計入面嘅第6個計策，歸類入勝戰計，內容係表面上打一邊，實際打另一邊，擾亂敵方。
無中生有

**無中生有**係三十六計入面嘅第7個計策，歸類入敵戰計，內容係喺先用假嘅行動令敵方放鬆警惕，之後再趁機會嚟真去打敵方。
暗渡陳倉

**暗渡陳倉**係三十六計入面嘅第8個計策，歸類入敵戰計，內容係打仗時隱蔽攻擊路線，暗啞底去到敵後偷襲。
隔岸觀火

**隔岸觀火**係三十六計入面嘅第9個計策，歸類入敵戰計，內容係喺敵方秩序混亂時耐心等佢自己發出暴亂，就可以趁機會去打佢。
笑裏藏刀

**笑裏藏刀**，三十六計之一，為第十計，歸入敵戰計。做法為假意向敵方扮到好有善意，等敵方鬆懈，暗啞底準備打佢。

原文為「信而安之、陰而圖之。備而後動、勿使有變。剛中柔外也。」
李代桃僵

**李代桃僵**係三十六計入面嘅第11個計策，歸類入敵戰計，內容係當戰局發展到一定會有損失時，要捨得局部嘅損失，嚟換取全局打贏。
順手牽羊

**順手牽羊**係三十六計入面嘅第12個計策，歸類入敵戰計，內容係喺發現好細嘅漏洞或者利益時，都要即刻好好利用佢。
打草驚蛇

**打草驚蛇**係三十六計入面嘅第13個計策，歸類入攻戰計，內容係當有懷疑就要偵探確實，等到完全掌握情況先至行動。
借屍還魂

**借屍還魂**係三十六計入面嘅第14個計策，歸類入攻戰計，內容係要識得利用無乜作為嘅嘢加以控制佢。
調虎離山

**調虎離山**係三十六計入面嘅第15個計策，歸類入攻戰計，內容係等到自然條件對敵方無著數，先至好去攻打佢。
欲擒故縱

**欲擒故縱**，又叫**欲擒姑縱**，係三十六計入面嘅第16個計策，歸類入攻戰計，內容係追擊敵方時，唔好逼得敵方太緊，等佢消耗體力同鬥志之後先至捉住佢。
抛磚引玉

**抛磚引玉**係三十六計入面嘅第17個計策，歸類入攻戰計，內容係用極類似嘅嘢去迷惑敵方，等佢上當。
擒賊擒王

**擒賊擒王**係三十六計入面嘅第18個計策，歸類入攻戰計，內容係摧毀敵方主力，就可以瓦解敵方整體力量。
釜底抽薪

**釜底抽薪**係三十六計入面嘅第19個計策，歸類入混戰計，內容係要去消滅敵方產生出強大力量嘅根源。
渾水摸魚

**渾水摸魚**係三十六計入面嘅第20個計策，歸類入混戰計，內容係趁住敵方內部混亂嘅機會，佢無主見時令佢順從。
金蟬脫殼

**釜底抽薪**係三十六計入面嘅第21個計策，歸類入混戰計，內容係保持住原來形態嘅同時，暗啞底轉移主力。
關門捉賊

**關門捉賊**係三十六計入面嘅第22個計策，歸類入混戰計，內容係遇到細規模嘅敵人就要將佢哋圍攻殲滅。
遠交近攻

**遠交近攻**係三十六計入面嘅第23個計策，歸類入混戰計，內容係結合遠方勢力去攻打附近嘅敵人。
假道伐虢

**假道伐虢**係三十六計入面嘅第24個計策，歸類入混戰計，內容係趁細國有危難，假借救援做藉口去併吞。
偷梁換柱

**偷梁換柱**係三十六計入面嘅第25個計策，歸類入並戰計。原文係：「頻更其陣，抽其勁旅，待其自敗，而後乘之，曳其輪也。」

內容係要頻繁令敵方變更陣容，等佢自己失敗，符合返《易經．既濟卦》所講：「先拖住敵人，然後搵機會再取代佢」
指桑罵槐

**指桑罵槐**係三十六計入面嘅第26個計策，歸類入並戰計，內容係要用委婉嘅警戒嚟誘導弱小勢力屈服。
假癡不癲

**假癡不癲**係三十六計入面嘅第27個計策，歸類入並戰計，內容係寧願扮唔知而唔行動，都好過扮知而妄自行動。
上屋抽梯

**上屋抽梯**係三十六計入面嘅第28個計策，歸類入並戰計，內容係故意顯示利益去引誘敵方入絕境，再截斷敵方嘅增援，等敵方被圍困。
樹上開花

**樹上開花**係三十六計入面嘅第29個計策，歸類入並戰計，內容係要虛張聲勢嚟欺騙敵方。
美人計

**美人計**係三十六計入面嘅第31個計策，歸類入敗戰計，內容係送靚女去敵方，用美色迷惑敵方。
空城計

**空城計**係三十六計入面嘅第32個計策，歸類入敗戰計，內容係用大膽行動去令到敵方錯判形勢。
反間計

**反間計**係三十六計入面嘅第33個計策，歸類入敗戰計，內容係用間諜去傳播假情報令敵人之間互相猜疑。
苦肉計

**苦肉計**（）係三十六計入面嘅第34個計策，歸類入敗戰計，內容係故意傷害自己，換取敵方信任，令敵方疏於防範。

## 參考
連環計

**連環計**係三十六計入面嘅第35個計策，歸類入敗戰計，內容係巧妙噉將幾個計策一次過用。
走為上計

**走為上計**，又叫**走為上策**、**走為上**，係三十六計入面嘅第36個計策，歸類入敗戰計，內容係唔夠人打就要識得撤退。
上亞厘畢道

**上亞厘畢道**（）係香港中環一條馬路，由堅道、亞畢諾道同己連拿利交界開始，去到下亞厘畢道。兩條亞厘畢道中間，有亞厘畢里駁埋，行人徑來，有階梯。街名係嚟自維多利亞女皇老公亞厘畢親王。

香港禮賓府就係喺呢條路沿線。
些利街

**些利街**（）係香港中環一條馬路，由荷李活道開始，去到摩羅廟交加街。佢同中環至半山自動扶梯系統平行。
利源西街

**利源西街**（）係香港中環一條馬路，由德輔道中開始，去到皇后大道中。街上有唔少小販攤檔賣雜貨。
利源東街

**利源東街**（）係香港中環一條街，由德輔道中開始，去到皇后大道中。街上有唔少小販攤檔賣雜貨，主要賣布、皮革、手錶、手袋、衫、紀念品等。
吉士笠街

**吉士笠街**（）係香港中環一條馬路，由擺花街開始，去到皇后大道中同租庇利街交界。街名係嚟自香港英治時期官員（又譯郭士立）。
同文街

**同文街**（）係香港中環一條馬路，由德輔道中開始，本𡁵去到皇后大道中，不過起咗中環中心後就變掘頭路。
嘉咸街

**嘉咸街**（）又叫做加咸街，係香港中環一條馬路，由士丹頓街開始，經過俊榮里口、荷里活道、結志街同威靈頓街，去到皇后大道中。佢係中環主要嘅露天街市。
域多利皇后街

**域多利皇后街**（）俗稱**域多利街**，係香港中環一條馬路，由干諾道中開始，經過德輔道中去到皇后大道中，全長200米，係雙線單程路。街名係嚟自維多利亞女皇。

佢其中德輔道中去到皇后大道中一段，一邊為中環街市。
奧卑利街

**奧卑利街**（）係香港中環一條馬路，由堅道開始，去到荷李活道。街上主要建築物有域多利監獄。
安蘭街

**安蘭街**（），原名**安瀾街**，係香港中環一條馬路，由雲咸街開始，去到泄蘭街。街上有唔少舖頭賣潮流牌子。
己連拿利

**己連拿利**（）係香港中環一條馬路，由雲咸街、下亞厘畢道交界開始，去到干德道、香雪道交界。佢係香港少數無中文同英文後綴嘅街名。
康樂廣場

**康樂廣場**（）係香港中環一條馬路，由干諾道中同畢打街交界開始，去到干諾道中近愛丁堡廣場。條街三面圍繞住怡和大廈（舊名康樂大廈）。
愛丁堡廣場

**愛丁堡廣場**（）係香港中環一條馬路，由干諾道中近康樂廣場開始，去到干諾道中近美利道。街名係嚟自英女皇伊莉莎白二世老公菲臘親王（愛丁堡公爵）。
德己立街

**德己立街**（），原名**德忌笠街**，係香港中環一條馬路，由雲咸街同下亞厘畢道交界開始，去到皇后大道中同戲院里交界。街上有好多酒吧。街名係嚟自英治初期總司令及副總督德忌笠（Sir George Charles D'Aguilar，又譯德己立）。
戲院里

**戲院里**（）係香港中環一條馬路，由德輔道中開始，去到皇后大道中。街名係嚟自舊時有間皇后戲院。
第6屆越南國家主席選舉

**第6屆越南國家主席選舉**響2016年4月2號舉行。

2016年4月2號，越南第13屆國會第11次會議喺首都河內召開全體會議，投票選出陳大光做越南國家主席。越共總書記阮富仲隨後致上祝賀。

## 制度
呢次選舉喺越南首都河內國會舉行，五百個國會議員以間選嚟選出越南社會主義共和國主席一職。國家主席係越南名義上嘅國家元首，憲法規定係軍隊最高指揮官，不過由於越南共產黨一黨執政，越共總書記地位同權力都喺國家主席之上，而且直接領導越共中央軍委，掌握實際嘅軍權，所以總書記先係黨同國家最高領導人。

## 背景
2016年3月21號，越南第13屆國會第11次會議喺首都河內開幕，估計喺4月12號閉幕。呢次會議重點會講國家話事人同主要官員，以做到越南共產黨第12次全國代表大會嘅決議。

2016年3月31號，越南國會根據越共決議，將已經卸任政治局委員嘅張晉創拉落馬，之後就開始傾國家主席候選人方案；冇耐就提名越南共產黨第12屆中央政治局排名第二嘅委員、公安部部長陳大光做唯一候選人。
　　
## 候選人
唯一候選人嘅陳大光，1956年喺越南北部寧平省出世，有教授同博士學位。佢喺2006年越共10大先入到越共中央委員會，2011年入到越共11大越共中央政治局，喺同一年贏出國會選舉入到越南第13屆國會。陳大光之前喺越南長期做內務部和公安部嘅嘢，2011年開始做公安部部長。2016年越共十二大再次連任政治局委員，排名升到第二，僅次於作為黨同國家最高領導人嘅越共總書記阮富仲。

## 結果
2016年4月2號，有483個議員出席國會，唯一候選人嘅陳大光攞到452個議員讚成票、29票反對、兩張廢票。

## 攷

類:2016年選舉
06
樂禮街

**樂禮街**（）係香港金鐘一條馬路，由金鐘道開始，去到夏慤道。街名係嚟自英軍船艦樂禮號（HMS Rodney）。
正義道

**正義道**（）係香港金鐘一條馬路，由金鐘道近皇后大道東開始，去到亞洲文會香港分會總部。街名係配合嗰時起好嘅香港最高法院（而家嘅香港高等法院）。

正義道喺1986年通車，南面一路都預留咗位置延長到山上面嘅堅尼地道，但暫時都未落實幾時開工。
添美道

**添美道**（）係香港金鐘一條馬路，由夏慤道開始，去到龍匯道同立法會道交界。條街係香港政府總部東翼廣場（民間叫「公民廣場」）同立法會綜合大樓停車場出入口。
立法會道

**立法會道**（）係香港金鐘一條馬路，由添美道同龍匯道交界開始，去到龍和道。街名係嚟自立法會綜合大樓。
美利道

**美利道**（）係香港金鐘一條馬路，由干諾道中同夏愨道交界開始，去到金鐘道。
民吉街

**民吉街**（）係香港中環一條馬路，位置係前統一碼頭一帶，1998年通車。呢條道路係為咗配合通去港鐵香港站附近民祥街嘅地下行車隧道。而干諾道中近海港政府合署東行線取消，改條路去新起嘅民吉街。

民吉街有中環（林士街）巴士總站，城巴3B線喺2015年5月17號取消後，呢個巴士站只剩番城巴71號線、過海隧道巴士673P號線朝早班次喺呢度做起點，而新巴3A、4、91及94號線去中環方向會經過民吉街同及停係呢度。

## 鄰近地點
* 國際金融中心

## 交匯道路
*干諾道中
*林士街
*統一碼頭道
*民照街
*統一碼頭道
*民照街
*民祥街
*干諾道中
民祥街

**民祥街**（）係香港中環一條雙程行車馬路，1998年通車，由干諾道中、民吉街交界開始，去到龍和道、民耀街交界。主要服務對象係來往港鐵香港站同國際金融中心嘅車。

## 沿路地點
* 國際金融中心
* 香港站

## 交匯道路
*民吉街
*干諾道中
*金融街
*民耀街
*龍和道
永和街

**永和街**（）係香港上環及中環之間一條馬路，由干諾道中開始，去到皇后大道中。德輔道中以南一段街上有一啲小販攤檔賣雜貨。
永安街

**永安街**（）係香港中環一條馬路，由德輔道中開始，本𡁵去到皇后大道中，不過起咗中環中心後就變掘頭路。

## 出面網頁
*永安街
港景街

**港景街**（）係香港中環一條馬路，由民耀街近康樂廣場開始，去到干諾道中。
2016年澳門誤報停課演習

**2016年澳門誤報停課演習**喺2016年3月21號發生，當日7點澳廣視早晨新聞宣佈由於暴雨信號，中小學上晝停課，過左冇耐喺7點35分左右主播更正話停課係演習，即係所有學生正常返學，搞到好多家長拿手唔成世同好多學生遲到，雖然誤報停課嘅電視台一早就道歉，但係統籌呢次演習嘅教青局局長梁勵就一直死都唔認錯，到晚豆黑開過記者會重要黑口黑面咁照稿講話呢次誤報唔關教青局事，而引發一連串民怨沸騰。

隔左兩日，3月23號教青局嘅公開活動，局長梁勵冇去，只係得副局長老柏生出嚟面對傳媒不停咁問，教青局終於肯喺鏡頭前第一次公開道歉，先平息民怨。

## 參考資料

類:澳門史
炮台里

**炮台里**（）舊名**炮台徑**，係香港中環一條馬路，由花園道開始，去到皇后大道中同雪廠街交界。街名係嚟自嗰時嘅美利炮台。
環球里

**環球里**（）係香港中環一條馬路，由德輔道中開始，去到干諾道中。街名係嚟自環球大廈。
百子里

**百子里**（）係香港中環一條馬路，由結志街開始，去到三家里。街上有紀念19世紀尾革命組織輔仁文社嘅百子里公園。
舊山頂道

**舊山頂道**（）係香港連接中環同爐峰峽嘅一條馬路，由中環羅便臣道同雅賓利道開始，去到爐峰峽山頂道、盧吉道、夏力道、芬梨道、柯士甸山道交界，係舊時上山頂嘅重要道路。

路名喺1960年9月1號開始用，嗰日原本嘅山頂道，改名為而家嘅舊山頂道同埋柯士甸山道。

## 參考
都爹利街

**都爹利街**（）係香港中環一條馬路，由皇后大道中開始，去到雪廠街。係街出名有條花崗石石級同埋4支舊煤氣街燈。
銀行街

**銀行街**（），原名**獲多利街**（），係香港中環一條馬路，由德輔道中開始，去到皇后大道中。街上建築物有中國銀行大廈同香港滙豐銀行總行大廈。
雪廠街

**雪廠街**，香港呢條街呢，喺正中環，沿山而建，南高北低，伸到落填地，舊日起喺海皮，有香港雪廠而名，後尾牛奶公司喺街兩頭，收咗雪廠，又起倉。填地就有唔少置地物業。

北面高處，就有下亞厘畢道開始，而南面低處，就落到干諾道中，近文華東方酒店。高處有會督府，有藝穗會，有香港外國記者會等等。低處就有歷山大廈、太子大廈、聖佐治大廈咁。

中間山處，舊政府總部，中區政府合署，可以喺雪廠街入。西洋會館，葡人聚腳地，都喺呢條街。都爹利街煤氣燈，階梯上到來，都有兩支喺街邊。

今日雪廠街，舊時分開兩個名㗎。山嗰段叫**雪廠里**，後尾改名**雪廠道**。而填地一段，皇后大道以北，就叫雪廠街。至終兩個名合一。

## 語源
雪廠街個名取自英文**Ice House Street**。大清道光廿五年，一八四五年香港雪廠開張。當時未有叫雪廠街，後來先用佢命名。約一八七三年左右，起名冰廠街，但一八九二年左右，就改叫雪廠街，跟返香港雪廠。

查實至初得填海嗰段叫雪廠街。而山段叫雪廠里，英文**Ice House** **Lane**。後尾改名雪廠道，英文**Ice House** **Road**。

## 史
顛地、連加治兩洋行，香港開埠早期，晨咁早就買咗海皮做倉，兼可上落貨，時值道光廿二年，一八四二年。而且有皇后大道，貫通近岸。隔皇后大道，不過一段山頭，就有煤倉。與其話煤倉，不如話煤棚。一八四二年圖，三長棚。一八四四年圖，一大一細，有棚冚住啲煤。兩棚間有條涌，直通出海，大概後尾都爹利街。連加治有做煤生意，英國有煤礦。

一八四二年圖，由山腳開咗條路上山，直通當時政府官署，但好快就無咗。一八四三年，山頭開一堆羊腸細路，有啲變成日後雪廠街。一八四四年圖，東面細棚嗰邊，開咗羊腸細路上山，日後雪廠街一部份。可以話一八四三年左近，就有雪廠街前身。

一八四五年圖，經已無咗煤倉，化身成為雪廠，叫香港雪廠，喺街西。道光廿五年，一八四五年四月十七號開張。至初由北美洲運冰來，後尾改由華北運來。

當時明確有條山路，由操兵地，去到雲咸街，船政司對上。東面大部份，日後成為下亞厘畢道，西面小段，日後變成雪廠街。而上山小路，仍未起成雪廠街。

一八五九年圖，見雪廠街起好咗，但未有記名。香港雪廠喺街東。而雲咸街嗰頭，起咗聖保羅書院。

一八六〇年圖，條路向北伸，伸到新海旁，即後尾德輔道。

一八七三年左近，街有名，英文叫Ice House Street，嗰陣叫**冰廠街**，一八九二年左右，跟返香港雪廠，叫雪廠街。

一八九四年左右，街尾起咗臨時碼頭，暫代必打碼頭。

## 攷
香港仔市政大廈

（）係香港一棟市政大廈，響香港島香港仔香港仔大道203號，高7層，響1983年3月起好。市政大廈入面有街市、熟食中心、公共圖書館同體育館。

## 設施
*香港仔街市
*香港仔公共圖書館
*香港仔體育館
駱克道市政大廈

**駱克道市政大廈**（）係香港一棟市政大廈，晌香港島灣仔軒尼詩道225號，高11層，晌1987年3月起好。市政大廈入面有街市、熟食中心、公共圖書館同體育館。
電氣道市政大廈

（）係香港一棟市政大廈，響香港島炮台山電氣道229號，高3層，響1996年起好。市政大廈入面有街市、熟食中心、公共圖書館。
鰂魚涌市政大廈

**鰂魚涌市政大廈**（）係香港一棟市政大廈，晌香港島鰂魚涌鰂魚涌街38號，高8層，晌1988年起好。市政大廈入面有街市、熟食中心、公共圖書館同體育館。
小西灣綜合大樓

**小西灣綜合大樓**（）係香港一棟綜合大樓，晌香港島小西灣小西灣道15號，高5層，晌2011年7月起好。綜合大樓入面有社區會堂、游泳池、公共圖書館同體育館。

## 設施
*小西灣社區會堂
*小西灣公共圖書館
*小西灣游泳池
*小西灣體育館
渣華道市政大廈

（）係香港一棟市政大廈，響香港島東區北角渣華道99號，高6層，響1993年6月起好。市政大廈入面有街市、熟食中心同體育館。
西灣河市政大廈

**西灣河市政大廈**（）係香港一棟市政大廈，晌香港島西灣河筲箕灣道111號，高7層，晌1983年4月起好。市政大廈入面有街市、文娛中心同體育館。
赤柱市政大廈

**赤柱市政大廈**（）係香港一棟市政大廈，晌香港島赤柱赤柱市場道6號，高3層，晌2006年3月起好。市政大廈入面有社區會堂、公共圖書館同體育館。
龐德公

**龐德公**（；），尊稱**龐公**，荊州南郡襄陽人（而家湖北襄陽），係東漢末年隱士。關於佢嘅字，據《宋書》、《四庫全書·巵林》，字**尚長**（），據襄樊民間流傳，字**子魚**（）。

## 生平
龐德公居住喺峴山南面、沔水中嘅魚梁洲，未曾入過城府，自己耕作田園，夫妻對待彼此如同賓客；到唞時整齊下頭巾，坐正來彈琴讀書爲樂，面色嚴肅。

龐德公共襄陽名士司馬徽、龐統有親切關係，經常聚合，划船遊江，無乜面阻，自在暢適。龐德公幫名士起名號，司馬徽嘅「水鏡」、諸葛亮嘅「臥龍」、龐統嘅「鳳雛」，都係龐德公題名嘅。有次司馬徽去龐德公屋企，咁啱佢行開咗，司馬徽話有客到，催促龐德公嘅老婆仔女煮嘢食，令佢哋忙咗一番。龐德公返到，直入屋內見司馬徽，無嫌到佢啲做法，無分別到主客。司馬徽細龐德公10歲，所以當佢阿哥噉對佢，經常稱呼做「龐公」，結果世人以爲「公」係龐德公嘅名。諸葛亮每次到龐德公屋企，都向佢拜禮敬謹。龐統係龐德公嘅侄仔，少時未出名，只有龐德公睇起佢。後來司馬徽同龐統傾偈，十分之驚歎龐德公咁識睇人。

荊州牧劉表多次請佢出來，不過都請唔到，於是親自去佢屋企，但係說服唔到龐德公出仕，於是失望返去。之後龐德公帶住老婆仔女爬上鹿門山，世人就無再遇到佢喇。

## 家眷
*仔：龐山民，諸葛亮嘅姐夫，做官到曹魏嘅黃門吏部郎。
*孫：龐渙，字世民，做官到西晉嘅牂牁太守。
*侄仔：龐統、龐林（龐統細佬），喺三國志有傳。

## 參攷資料
*
*
*

## 攷證
#  《宋書》卷六十八、列傳第二十八 — 武二王傳：史臣曰：襄陽龐公謂劉表曰：「若使周公與管、蔡處茅屋之下，食藜藿之羹，豈有若斯之難。」夫天倫由子，共氣分形，寵愛之分雖同，富貴之情則異也。追味**尚長**之言，以為太息。（史臣嘅話：襄陽人龐公同劉表講：「若果周公同管、蔡一齊住喺茅屋，食藜、藿整嘅羹，又點會有噉嘅難呢。」由於兄弟嘅倫理關係，點都親切至極，呢份寵愛係相同，但富貴時份人情就好唔同㗎喇。諗返龐尚長啲話，真係引爲長嘆。）《四庫全書》係引用自《宋書》嘅。
#  《水經注》卷二十八、沔水：沔水中有魚梁洲，龐德公所居，士元居漢之陰，在南白沙，世故謂是地爲白沙曲矣。司馬德操宅洲之陽，望衡對宇，歡情自接，泛舟褰裳，率爾休暢……（沔水中有魚梁洲，係龐德公住嘅地方。龐士元住喺漢水南面，嗰度係南白沙，而啲人嗌呢笪地做白沙曲。司馬德操住喺魚梁洲嘅北面，就喺龐德公附近，佢哋相處得歡欣暢快，經常坐船遊江，自然而然好暢適……）
#  《襄陽記》：龐德公，襄陽人。居峴山之南沔水上，未嘗入城府。躬耕田裏，夫妻相待如賓，休止則正巾端坐琴書自娛，睹其貌者肅如也。（龐德公係襄陽人。住喺峴山南邊嘅沔水上，未曾入過城府。彎身耕田，夫妻對待彼此如賓客，唞時正巾端坐，琴書自樂，睇佢面色嚴肅。）
#  《襄陽記》：諸葛孔明為臥龍，龐士元為鳳雛，司馬德操為水鏡，皆德公之題也。（諸葛孔明叫臥龍，龐士元叫鳳雛，司馬德操叫水鏡，都係龐德公起嘅。）
#  《襄陽記》：司馬德操嘗造公，值公渡沔，祀先人墓。德操徑入其室上，呼德公妻子，使速作黍，「徐元直向言，有客當來就我與公談論。」其妻子皆羅列，拜於堂下，奔走供設。須臾，德公還，直入相就，不知何者是客也。（司馬德操曾經探龐德公，咁啱龐德公過沔水，去祭祀祖墓。司馬德操直接入屋內，嗌龐德公嘅老婆仔女，要佢哋快啲煮嘢食，講：「徐元直話過，有客來緊共我同公談論。」德公嘅老婆同仔女都來做嘢，喺廳堂下向司馬德操拜禮，忙住排辦食品。之後一陣，龐德公返來，直入屋內見司馬德操面，無分邊個先係客。）
#  《襄陽記》：德操小德公十歲，以兄事之，呼作龐公也。故世人遂謂「公」是德公名，非也。（司馬德操細過龐德公10歲，當佢做阿哥，嗌做「龐公」。所以世人話「公」係龐德公嘅名，其實唔係。）
#  《襄陽記》：諸葛孔明每至公家，獨拜床下，德公殊不令止。（諸葛孔明每次到佢屋企，就佢喺床下拜禮，龐德公唔要求立即停止。）
#  《襄陽記》：德公從子統。……少未有識者，惟德公重之，年十八，使謁德操。德操與語，自晝達夜，乃嘆息曰：「德公誠知人，此實盛德也。……（龐統係龐德公嘅從子。……少時未得人識，唯龐德公睇重佢，虛歲18歲嗰年，嗌佢去見司馬德操。司馬德操共龐統傾偈，從日頭傾到夜晚，結束時嘆話：「龐德公果然識睇人，呢個實在係盛德。……）
#  《襄陽記》：荊州牧劉表，數延請，不能屈。乃自往候之，謂公曰：「夫保全一身，孰若保全天下乎？」公笑曰：「鴻鵠巢於高林之上，暮而得所棲；龜黿穴於深泉之下，夕而得所宿。夫趨捨行止，亦人之巢穴也。但各得其棲宿而已，天下非所保也。」因釋耕隴上，妻子耘於前。表指而問曰：「先生苦居畎畝之間，而不肯當祿，然後世將何以遺子孫乎？」公曰：「世人皆遺之以危，今獨遺之以安。雖所遺不同，未為無所遺也。」表曰：「何謂？」公曰：「昔堯、舜舉海內授其臣，而無所執愛，委其子於草莽，而無矜色。丹朱、商均至愚下，得全首領以沒。禹、湯雖以四海為貴，遂以國私其親，使桀徙南巢、紂懸首周旗，而族受其獲。夫豈愚于丹朱、商均哉？其勢危故也。周公攝政天下，而殺其兄。向使周公兄弟食藜藿之羹，居蓬蒿之下，豈有若是之害哉！」表嘆息而去。（荊州牧劉表幾次嗌佢出來，佢都唔屈從。於是自己去探佢，同龐德公講：「保全到一具心身，噉憑乜保全天下？」龐德公笑話：「鴻鵠喺高樹上築巢，傍晚有竇瞓；龜黿喺深泉下挖窿，黃昏有埞唞。行爲舉止亦係我哋人嘅巢穴。但都只係各自棲宿嘅竇，天下無咩埞畀佢保全。」龐德公搦鋤頭鋤地，佢啲老婆仔女喺前面掹草藤，劉表指住問話：「先生苦居耕田，而唔肯接受俸祿，噉之後以咩來留低畀子孫呢？」龐德公答：「世人都留低危害，而家我自己只留低安寧。雖則留嘅嘢唔同，但唔可以講無嘢留低。」劉表問：「句話點解？」龐德公答：「古時堯、舜喺海內獎授臣子，而無帶入情感，派啲仔喺草莽之地，而無表現悲傷。丹朱、商均非常之愚蠢，但都死得安樂。禹、湯雖則以四海爲貴，但又將國畀咗自家親人，令到桀被驅逐到南巢，紂個頭被掛喺周旗度，連佢哋嘅宗族都捉埋。禹、湯唔通睇嘢唔及丹朱、商均？佢哋嘅環境就係造成危害嘅原因。周公攝政天下，而殺咗佢嘅兄長。假使周公兄弟食藜藿整嘅羹，住喺蓬蒿草鋪嘅屋頂之下，點有噉樣害法啊！」劉表長嘆而離開返去。）
#  《襄陽記》：後遂攜其妻子登鹿門山，託言採藥，因不知所在。（後來帶老婆仔女爬上鹿門山，託話採藥，世人就唔知佢喺邊嘞。）

## 注釋

類:湖北人
類:三國人
第5屆越南國家主席選舉

**第5屆越南國家主席選舉**響2011年7月25號舉行。

## 制度
呢次選舉響越南首都河內國會舉行，五百個國會議員以間選嚟選出越南國家主席一職。

## 結果
2011年7月25號，有496個議員出席國會，唯一候選人嘅張晉創攞到483票贏出。

## 攷

類:2011年選舉
05
第4屆越南國家主席選舉

**第4屆越南國家主席選舉**響2007年7月24號舉行。

## 制度
呢次選舉響越南首都河內國會舉行，五百個國會議員以間選嚟選出越南國家主席一職。

## 結果
2007年7月24號，唯一候選人嘅阮明哲攞到98.78%嘅選票贏出連任，繼續做越南國家主席。

## 攷

類:2007年選舉
04
第9屆越南國會選舉

**第9屆越南國會選舉**響2016年5月22號舉行。

## 制度
國會選舉係會重選全部五百個議席。

## 結果

## 攷

09
類:2016年選舉
塞內卡

**塞內卡**（拉丁文：**Lucius Annaeus Seneca**，），係古羅馬哲學家，做過嗰時皇帝尼祿嘅顧問，但最後畀尼祿賜死。
第22屆敘利亞議會選舉

**第22屆敘利亞議會選舉**喺2016年4月13號舉行。

呢次選舉選出議會二百五十個議席，不過國內外嘅主要反對派話選舉響和談期間搞，幫唔到敘利亞民主發展，所以決定抵制呢次選舉。

## 背景
內戰用咗五年時間先舉行停火談判，而敘利亞軍隊就喺俄羅斯派兵支援底下軍事節節勝利，總統巴沙爾就喺呢個時間宣佈舉行選舉。

事實上拉卡省其實重係俾伊斯蘭國佔領做首都；代爾祖爾省亦都曾經被人佔領過一部分，但係政府軍已經打贏收返。而阿勒頗、霍姆斯和拉塔基亞亦被人佔領咗啲地方，但政府軍反攻成功收返。西庫德斯坦從內戰開始就實行半自治，而庫爾德族就同緊俄羅斯空軍、敘利亞軍隊同伊斯蘭國打緊。

## 制度
人民議會全部二百五十個議席會從十五個多議席選區度選出。

## 結果
響首都大馬士革，由政府控制嘅郊區，唔少民眾就去到票站投票。有響反對派控制嘅市民，更越過分隔雙方嘅檢查站去投票。今次敘利亞議會選舉遭到國內外嘅反對派抵制，巴沙爾響今年二月，頒布法令宣布舉行今次選舉，但只係響政府控制嘅十二個省舉行。總統巴沙爾之前亦親身去到票站投票。有市民話希望投票可以幫到國家改變亂局。早前先響極端組織「伊斯蘭國」手入面收復返嚟嘅巴爾米拉古城亦都舉行投票。

報導話，由執政復興黨領導嘅全國進步陣線將會贏出呢次選舉攞到絕大多數議席。

## 攷

22
類:2016年選舉
克頓道

**克頓道**（）係香港半山區一條馬路，由旭龢道同干德道交界開始，去到夏力道近盧吉道。
列拿士地臺

**列拿士地臺**（）係香港半山區一條馬路，由卑利街開始，去到些利街。街名倒轉嚟串就係Alexander。
寶珊道

**寶珊道**（）係香港半山區一條馬路，由旭龢道近克頓道交界開始，另一邊係掘頭路。
旭龢道

**旭龢道**（）係香港半山區一條馬路，由羅便臣道開始，去到克頓道。街名係嚟自香港有錢人羅旭龢爵士。

## 交通
旭龢道有新巴13號綫巴士，去到中環香港大會堂。

## 睇埋
*旭龢道休憩花園
柏道

**柏道**（）係香港半山區一條馬路，由般咸道同巴丙頓道交界開始，去到羅便臣道。
卑利士道

**卑利士道**（）係香港半山區一條馬路，由柏道近列堤頓道交界開始，單向去到般咸道，全長大約170米。

香港科技專上書院（原卑利士道2號）拆咗之後，成條路只得一幢幾十層高嘅豪宅—應彪大廈（卑利士道1至3號）。
馬己仙峽道

**馬己仙峽道**（）係香港半山區馬己仙峽一條馬路，由花園道同羅便臣道交界開始，去到山頂道同甘道交界。
甘道

**甘道**（）係香港半山區一條馬路，由馬己仙峽嘅山頂道同馬己仙峽道交界開始，去到灣仔峽嘅金馬麟山道同中峽道交界。
僑福道

**僑福道**（）係香港扯旗山一條馬路，由山頂道同白加道交界開始，另一邊係掘頭路。
加列山道

**加列山道**（）係香港扯旗山加列山一條馬路，由賓吉道近山頂道交界開始，去到堪仕達道。
山頂道

**山頂道**（）係香港扯旗山一條馬路，由灣仔峽道同司徒拔道交界開始，去到夏力道同柯士甸山道交界。

佢1920年代起好嗰時係屬於司徒拔道一部分，1960年9月1號分拆成山頂道。

## 參考

## 睇埋
*舊山頂道
*柯士甸山道
普樂道

**普樂道**（）係香港扯旗山歌賦山一條馬路，由種植道同施勳道交界開始，去到歌賦山山頂。
種植道

**種植道**（）係香港扯旗山一條馬路，由舊山頂道近白加道交界開始，去到賓吉道。

種植道原名**白蘭特順道**，係將英文名音譯而嚟。附近嘅山頂纜車白加道站嘅舊名「白蘭特順道站」，就係用咗呢個街名。
樂善美道

**樂善美道**（）係香港扯旗山歌賦山一條馬路，由文輝道開始，另一邊係掘頭路。街名係嚟自第五任香港總督夏喬士羅便臣（樂善美勳爵）。
歌賦山道

**歌賦山道**（）係香港扯旗山歌賦山一條馬路，由種植道開始，去到百祿徑同山頂道交界。
芬梨道

**芬梨道**（）係香港扯旗山一條馬路，由山頂道同柯士甸山道交界開始，去到施勳道同種植道交界。
貝璐道

**貝璐道**（），原名**鴨巴甸新路**（），係香港扯旗山同香港仔一條馬路，由石排灣香港仔水塘道近漁光道交界開始，去到奇力山歌賦山里。街名係嚟自第十八任香港總督貝璐。

## 參考
留堂

**留堂**係放學之後或者下課時間，老師留學生喺班房。留堂嘅原因通常係犯咗校規（例如遲到、唔交功課），或者成績追唔上。留堂除咗係懲罰，重令學生有時間反思，面對後果，覺得難捱就以後唔夠膽再犯，或者勤力啲温習。

## 睇埋
* 罰企
* 記過
緬甸臺

**緬甸臺**（**Minden Row**），係香港九龍尖沙嘴一條街，北面連住麼地道，南面連住中間道。個名嚟自德國城市棉登（Minden），同緬甸（Myanmar）無關。

## 睇埋
*棉登徑
棉登徑

**棉登徑**（**Minden Avenue**），係香港九龍尖沙嘴一條街，西面連住緬甸臺，東面係掘頭路。個名嚟自德國城市棉登（Minden）。

## 睇埋
*緬甸臺
元墩下

**元墩下**，香港一地，亦係一村，新界大埔南便，行政上歸大埔區。元墩下喺碗窰河嘅上游谷地，碗窰對上山，打鐵岃對下山。碗窰河上游燕岩溪，喺處流過。

車入元墩下，要行碗窰路，中間有個圈位，有支路入村。元墩下又寫**元墩吓**，村口有塊元墩吓村修路碑誌，一九六四年立，然而村路已殘破不堪。村多頹垣敗瓦，但仍有少少人住，村路盡轉為小徑，小徑盡有黃氏家祠。

衛奕信徑行經碗窰路，以元墩下路口做分段，第七段城門水塘到元墩下，第八段元墩下到九龍坑山。

黃氏家祠後面，有山徑去燕岩，去大帽山嗰邊。

## 文
英文寫為**Yuen Tun Ha**。

元墩下實慣為**圓墩下**，由於舊時啲人唔多識字，好多時將個圓字寫做元。圓墩即係圓形嘅山仔，而村就起喺山之下。
德立街

**德立街**（**Drake Street**），係香港港島金鐘一條街，西面連住紅棉道，東面連住樂禮街。個名嚟自英國軍艦德立號（HMS Drake）。
第21屆敘利亞議會選舉

**第21屆敘利亞議會選舉**喺2012年5月7號舉行。

## 制度
呢次選舉係由敘利亞人民委員會搞嘅，只要喺2012年2月26號以前入籍敘利亞嘅人都可以根據《敘利亞憲法》攞到投票權。

## 結果

## 攷

21
類:2012年選舉
乙烷

**乙烷**（，Ethane）係烷烴一種，每粒分子有2粒碳原子同6粒氫原子，化學符號。
丁烷

**丁烷**（，Butane）係烷烴一種，每個分子有4個碳原子同10個氫原子，化學符號。

喺有機化學入面重有個異丁烷嘅同分異構體。

類:易燃物品
類:易爆物品
戊烷

**戊烷**（，Pentane）係烷烴一種，每個分子有5個碳原子同12個氫原子，化學符號。
己烷

**己烷**（，Hexane）係烷烴，每粒分子有6粒碳原子同14粒氫原子，化學符號，係無色液體。己烷係常見嘅非極性溶劑。

## 參考
庚烷

**庚烷**（，Heptane）係烷烴一種，每個分子有7個碳原子同16個氫原子，化學符號。
辛烷

**辛烷**（，Octane）係烷烴一種，每個分子有8個碳原子同18個氫原子，化學符號。
壬烷

**壬烷**（，Nonane）係烷烴一種，每個分子有9個碳原子同20個氫原子，化學符號。
癸烷

**癸烷**（，Decane）係烷烴一種，每個分子有10個碳原子同22個氫原子，化學符號。
十一烷

**十一烷**（Undecane）係烷烴一種，每個分子有11個碳原子同24個氫原子，化學符號。
十二烷

**十二烷**（Dodecane）係烷烴一種，每個分子有12個碳原子同26個氫原子，化學符號。
十五烷

**十五烷**（Pentadecane）係烷烴一種，每個分子有15個碳原子同32個氫原子，化學符號。
十六烷

**十六烷**（Hexadecane）係烷烴一種，每個分子有16個碳原子同34個氫原子，化學符號。
十七烷

**十七烷**（Heptadecane）係烷烴一種，每個分子有17個碳原子同36個氫原子，化學符號。
十八烷

**十八烷**（Octadecane）係烷烴一種，每個分子有18個碳原子同38個氫原子，化學符號。
十九烷

**十九烷**（Nonadecane）係烷烴一種，每個分子有19個碳原子同40個氫原子，化學符號。
二十烷

**二十烷**（Icosane）係烷烴一種，每個分子有20個碳原子同42個氫原子，化學符號。
十三烷

**十三烷**（Tridecane）係烷烴一種，每個分子有13個碳原子同28個氫原子，化學符號。
十四烷

**十四烷**（Tetradecane）係烷烴一種，每個分子有14個碳原子同30個氫原子，化學符號。
拉新

**中國區**（）係魁北克省滿地可嘅一個區。2002年之前係一個自治市。

## 歷史
倫尼·羅拔（René-Robert Cavelier de La Salle）去過中國搵通道，所以安呢個區做**Lachine**（中國），雖然法文嘅中國係**La Chine**。
雪吻

**雪吻**（**Meltykiss**）係日本明治製菓出產嘅朱古力牌子，外表四方，比較易融，只會喺冬季賣。
朱古力噴泉

**朱古力噴泉**係種整融朱古力嘅裝置，似個噴泉，但入面係朱古力漿。底下朱古力漿加熱後會泵上頂，再似瀑布流落嚟，可以點生果粒同棉花糖粒。
## 睇埋
*朱古力火鍋
郝氏

**郝**係唐人姓氏，喺《百家姓》裏頭排第77位。

## 名人
*郝澄：大宋畫師
*郝懿行：大清經學家
*郝柏村：中華民國陸軍一級上將，做過行政院院長、國防部長、參謀總長
*郝龍斌：台北市長
*郝海東：中國足球員
*郝煒銘：香港馬主
鄔氏

**鄔**係唐人姓氏，喺《百家姓》裏頭排第78位。

## 人物
* 鄔顯庭、鄔維庸兄弟，香港醫生
* 鄔小鶴（1953—），香港牧師
* 鄔裕康（1967—），臺灣音樂製作人同作詞人
* 鄔家麟，香港廣播節目主持
* 鄔嘉駿（1990—），香港藝人同健身教練
朱古力火鍋

**朱古力火鍋**係用朱古力漿整嘅火鍋，似芝士火鍋，可以點生果粒同麵包粒。
## 睇埋
*朱古力噴泉
卞氏

**卞**係唐人姓氏，喺《百家姓》裏頭排第86位。

## 名人
*卞之琳：中國文學家
*卞曉帆：2012年度香港小姐競選落選佳麗
伍氏

**伍**係唐人姓氏，喺《百家姓》裏頭排第89位。

## 名人
*伍冰枝：第26任加拿大總督
*伍宜孫：永隆銀行嘅開山鼻祖
*伍舜德、伍沾德兄弟：美心食品公司嘅阿頭
*伍碧權：花名「台山伍」、「權哥」，香港馬圈名人
*伍詠薇：香港藝人
*伍倩彤：香港藝人
*伍淑怡：香港藝人
元氏

**元**係唐人姓氏，喺《百家姓》裏頭排第91位。

## 名人
*元稹，北魏皇族後裔，大唐詩人

## 睇埋
*拓跋氏
顧氏

**顧**係唐人姓氏，喺《百家姓》裏頭排第93位。

## 名人
*顧愷之：東晉畫家
*顧炎武：明末清初三大儒之一
*顧嘉煇：香港音樂人
*顧紀筠：香港藝人
*顧冠忠：香港藝人
*顧定軒：香港藝人
*顧雨來：香港生意人
*顧嘉善：香港生意人、資深馬主
**顧永浩、顧永祥、顧琍瀅、顧莉筠：顧嘉善家族第二代成員
M&M's

**M&M's**係美國瑪氏食品出產嘅朱古力牌子，外型似衫鈕，有好多唔同顏色。
## 睇埋
*聰明豆
*彩虹糖
狄氏

**狄**係唐人姓氏，喺《百家姓》裏頭排第108位。

## 名人
*狄仁傑：大唐宰相
*狄青：北宋將領
*狄志遠：香港政治人，新思維主席
米氏

**米**係唐人姓氏，喺《百家姓》裏頭排第109位。

## 名人
* （928-994）：北宋將領
* 米芾（1051-1107）：北宋書法家
* （1381-？）：大明政治人物
* （1982-）：中國演員
* （1983-）：中國足球員
* （1983-）：中國歌手
* 米楊（1989-）：中國排球員
* 米露（1989-）：中國演員同模特兒
貝氏

**貝**係唐人姓氏，喺《百家姓》裏頭排第110位。

## 名人
* 貝聿銘（1917-2019）：美國畫則師
* 林貝聿嘉（1928-）：香港社會活動家，原名貝聿嘉
* 貝鈞奇（1951-）：香港生意人同運動界人士，佢個仔貝可泓亦係一樣。
穆氏

**穆**係唐人姓氏，喺《百家姓》裏頭排第98位。

## 名人
*穆桂英：楊家將小說人物
*穆家駿：親中派民建聯同香港培青社成員、培僑中學教師

類:中文姓氏
明氏

**明**係唐人姓氏，喺《百家姓》裏頭排第111位。

## 名人
* 明玉珍：元朝末年農民起義軍隊領袖，創建明夏政權，原名旻玉珍
* 明居正：中華民國政治學家
* 明長福、明嘉福兄弟：香港生意人、畫則師
* 明肇森：香港生意人、資深馬主
* 明德豐：香港藝人
* 明凱：中國電玩家，網名諾言或Clearlove
* ：中國足球員
聰明豆

**聰明豆**（**Smarties**）係雀巢公司出產嘅朱古力牌子，外型似衫鈕，有好多唔同顏色。

聰明豆響世界唔少地方都有得賣，包括香港。

## 睇埋
*M&M's
臧氏

**臧**係唐人姓氏，喺《百家姓》裏頭排第112位。

## 名人
* 臧霸：魏 (三國)將領
* 臧健和：香港飲食界人士，外號「水餃王后」同「臧姑娘」
* 臧天朔：中國歌手
伏氏

**伏**係唐人姓氏，喺《百家姓》裏頭排第114位。

## 名人
* 伏完​：東漢外戚
* 伏壽：東漢皇后
* 伏明霞：中國跳水運動員
* 伏明天：星加坡羽毛球員

類:中文姓氏
彩虹糖

**彩虹糖**（**Skittles**）係美國瑪氏食品嘅箭牌出產嘅生果味糖牌子，外型似衫鈕，有好多唔同顏色。係小朋友嘅最愛🤩
*M&M's
成氏

**成**係唐人姓氏，喺《百家姓》裏頭排第115位。

## 名人
* 成渾（1535-1598）：朝鮮政治人物、儒學者同作家
* 成世瑄：大清政治人物
* 成世光（1915-2012）：天主教會主教
* 成思危（1935-2015）：中國經濟學家，外號「中國風險投資之父」
* 成奎安（1955-2009）：香港電影演員，外號「大傻」
* 成名：香港學者
* 成展權（1988-）、成珈瑩（1993-）兄妹：香港童星
* 成瑤孆（1991-）：香港配音員
* 成英愉：香港特殊教育工作者
麥提莎

**麥提莎**（**Maltesers**）係美國瑪氏食品出產嘅朱古力牌子，係老福雷斯特‧瑪氏（Forrest Mars Sr.）喺1936年發明，外型似波子，外層係牛奶朱古力，內層係麥精、麥芽同蜂蜜整嘅餅乾。

中國山寨版嘅叫做麥麗素（Mylikes）,形狀同包裝設計都同麥提莎非常相似，不過佢嘅外層係用代可可脂，而麥提莎係用真正嘅牛奶朱古力。
利東商場

**Ginroykor Walk**係喺香港南區鴨脷洲東北部嘅利東邨，利東邨分為Ginroykor Walk 1同Ginroykor Walk 2嘅。Ginroykor Walk 1係有行人天穚連接到Ginroykor Walk 2同街市。

Ginroykor Walk 1嘅設施有7-11便利店、759阿信屋、大家樂、家品店、大昌食品市場、屈臣氏、雜誌店、理髮店、文具店、百佳超級市場、洗手間同銀行自動櫃員機。

Ginroykor Walk 2嘅設施有MaBelle、UNIQLO、玩具站、星巴克、c生活、日本城、麥當勞、一粥麵、凱施餅店、美心西餅（美心現場烘焙）、Living Plaza by AEON、康年護老院、民主黨南區區議員區諾軒羅健熙聯合辦事處、民建聯南區支部、立法會主席曾鈺成、立法會議員李慧琼、鍾樹根聯合辦事處、洗手間同診所

可係Ginroykor Walk 1、Ginroykor Walk 2、街市同洗手間係有啲嘅缺點，包括有人違規吸煙、閉路電視不足、保安嚴重唔夠同非常差、洗手間內環境差同除咗離開百佳超級市場同Ginroykor Walk 1嘅三樓往下層有扶手電梯之外，其他位置係樓梯嘅。
談氏

**談**係唐人姓氏，喺《百家姓》裏頭排第117位。

## 名人
*談樹文：前香港騎師
*談善言：香港藝人
*談民偉：香港退休警司，從商超過25年，亦係一位資深馬主，曾擁有馬王級名駒「多威」。
*談立德：談民偉侄哥、馬主。
茅氏

**茅**係唐人姓氏，喺《百家姓》裏頭排第119位。

## 名人
* 茅以昇：中國橋樑專家
* 茅侃侃：中國企業家
龐氏

**龐**係唐人姓氏，喺《百家姓》裏頭排第120位。

## 名人
*龐統：東漢末年名士
*龐可榮、龐朝輝兩仔爺：香港醫學界名人
*龐寶林、龐愛蘭兄妹：香港金融界、醫護界名人
*龐鼎元：香港鋼鐵大王
紀氏

**紀**係唐人姓氏，喺《百家姓》裏頭排第122位。

## 名人
* 紀靈：東漢末年袁術部下
* 孝穆紀太后：大明皇帝朱祐樘生母
* 紀曉嵐：大清學者同官員，原名紀昀
* 紀卓如：中國新聞工作者
* 紀政：中華民國田徑運動員同政治人物
* 紀文鳳：香港商界同政界人物
* 紀家發：香港演員
* 紀靜琳：香港體操運動員
* 紀凱婷：香港企業家
舒氏

**舒**係唐人姓氏，喺《百家姓》裏頭排第123位。

## 名人
* 老舍：中國作家同戲劇家，原名舒慶春
* 舒力生：廣東演員
屈氏

**屈**（）係唐人姓氏，喺《百家姓》裏頭排第124位。

## 名人
* 屈完：春秋楚國大夫
* 屈原：戰國楚國詩人同官員
* 屈大均：大明學者同詩人，「嶺南三大家」之一，著有《廣東新語》
* 屈榕昆：香港醫生
* 屈中恆：臺灣演員
* 屈穎妍：香港作家、記者同教育家
項氏

**項**係唐人姓氏，喺《百家姓》裏頭排第125位。

## 名人
*項羽：秦末民變領袖，西楚霸王
*項明生：香港專欄作家
祝氏

**祝**係唐人姓氏，喺《百家姓》裏頭排第126位。

## 名人
* 祝枝山：大明文學家，「江南四大才子」之一，原名祝允明
* 祝文君：香港藝人
* 紫凝：中國主播
阮氏

**阮**（）係中國同越南嘅姓氏，喺《百家姓》裏頭排第130位，喺越南更加係第一大姓，佔總人口嘅38.4%。

## 名人
*阮瑀：東漢文學家、「建安七子」之一
*阮籍：魏晉時期詩人、思想家、「竹林七賢」之一
*阮咸：魏晉時期文學家、「竹林七賢」之一
*阮元：清朝學者、文學家、思想家
*阮嘯仙：無產階級革命家
*阮玲玉：中華民國演員
*阮儀三：中國文保專家、同濟大學教授
*阮義忠：當代攝影家
*阮兆祥：香港藝人
*阮民安：香港社運人士
*阮小儀：香港電台主持人
*胡志明：北越前國家主席，原名**阮必誠**
藍氏

**藍**係唐人姓氏，喺《百家姓》裏頭排第131位。

## 名人
*藍潔瑛：香港女藝人
*藍心湄：臺灣節目主持人同歌手
*藍正龍：臺灣演員
*藍軍：中國政治人
閔氏

**閔**（）係唐人姓氏，喺《百家姓》裏頭排第132位。

## 名人
* 閔元植：大朝鮮國同朝鮮日治時期官員，屬親日派
* 閔恩澤：中國化學家
席氏

**席**係唐人姓氏，喺《百家姓》裏頭排第133位。

## 名人
*席家宜：香港馬主

類:中文姓氏
季氏

**季**係唐人姓氏，喺《百家姓》裏頭排第134位。

## 名人
* 季羨林：中國語言學家、文學翻譯家
* 季炳雄：香港罪犯，外號「賊王」
* 季芹：臺灣演員
* 季冠霖：中國配音員
* 季春美：中國網球員
* 季蘋蘋：香港主持人同演員
九龍城市政大廈

**九龍城市政大廈**（）係香港一棟市政大廈，晌九龍九龍城衙前圍道100號，高4層，晌1988年7月起好。市政大廈入面有街市、熟食中心、公共圖書館同體育館。
土瓜灣市政大廈暨政府合署

**土瓜灣市政大廈暨政府合署**（）係香港一棟市政大廈同政府合署，晌九龍土瓜灣馬頭圍道165號，高12層，晌1984年起好。大廈入面有街市、熟食中心、公共圖書館、體育館同政府部門辦事處。

## 公共交通
港鐵土瓜灣站A出口。
大角咀市政大廈

**大角咀市政大廈**（）係香港一棟市政大廈，晌九龍大角咀福全街63號，高8層，晌2005年12月起好。市政大廈入面有街市、熟食中心、公共圖書館、體育館同游泳池。

## 鄰近
*新九龍廣場
*奧朗·御峯
*奧栢·御峯
*富多來新邨

## 公共交通
港鐵奧運站B出口，行5-10分鐘
元州街市政大廈

**元州街市政大廈**（）係香港一棟市政大廈，晌九龍深水埗元州街59－63號，高4層，晌1996年起好。市政大廈入面有公共圖書館、老人中心、青少年中心同政府部門辦事處。
北河街市政大廈

**北河街市政大廈**（）係香港一棟市政大廈，晌九龍深水埗基隆街333號，四邊分別由北河街、大南街、桂林街同基隆街圍繞，高8層，晌1995年8月份起好。市政大廈入面有街市、熟食中心同體育館。

## 交通
*港鐵深水埗站A2出口（行4分鐘）、C2出口。
牛池灣市政大廈

**牛池灣市政大廈**（）係香港一棟市政大廈，晌九龍牛池灣清水灣道11號，高7層，晌1988年7月起好。市政大廈入面有文娛中心、街市、熟食中心、公共圖書館同體育館。
牛頭角市政大廈

**牛頭角市政大廈**（）係香港一棟市政大廈，晌九龍牛頭角牛頭角道183號，高4層，晌1981年11月起好。市政大廈入面有街市、熟食中心、公共圖書館同體育館。
官涌市政大廈

**官涌市政大廈**（）係香港一棟市政大廈，晌九龍官涌寶靈街17號，高8層，晌1991年1月起好。市政大廈入面有街市、熟食中心同體育館。
保安道市政大廈

**保安道市政大廈**（）係香港一棟市政大廈，晌九龍長沙灣保安道325－329號，高4層，晌1988年起好。市政大廈入面有街市、熟食中心、公共圖書館同體育館。
最佳拍檔

《**最佳拍檔**》係1982年嘅香港電影，由曾志偉導演，黃百鳴編劇，許冠傑、麥嘉同張艾嘉主演，上映嗰陣打低其他賀歲片做票房冠軍，最後票房超過2600萬港紙，入場人次更超過211萬，曾經保持超過四十年「香港歷嚟最高入場人次華語電影」紀錄，直到2024年先至畀《破·地獄》打破咗。

## 續作
*《最佳拍檔之大顯神通》（1983年）
*《最佳拍檔之女皇密令》（1984年）
*《最佳拍檔之千里救差婆》（1986年）
*《新最佳拍檔》（1989年）

## 相關作品
*《最佳拍檔之醉街拍檔》（1997年）
和

**和**可以係：
*和氏
*加數結果
*大和族
**引申日本風格都可以簡稱「和」
*餬 (麻雀)
*打和
成

**成**可以係：
*成氏：中國姓氏
*商湯：商朝開國君主
*成漢：五胡十六國時期嘅匈奴國家
屈

**屈**可以拗彎咁解，亦係：
*屈氏
*䓛
*老屈
*畀人逼做嘢，例：「唔好屈我幫你做功課」
阮

**阮**（），亦叫**阮咸**（）、**阮琴**（），係中國一種樂器，個樣好似琵琶。據講，魏晉時期嘅名士阮咸最識玩，先用佢名來命名。

阮可以分成小阮、中阮、大阮、低音阮等。
強

**強**（或者寫成「强」，發音：）可以指：
* 強氏
* 中文男仔名: 張國強、區瑞強、吳大強
* 強度
* 香港網絡文化入邊對蛋嘅代稱
茅

**茅**，一般指茅草，亦都可以係：
*茅國，周朝諸侯國之一。
*茅氏，中國嘅一個姓氏。
差館上街

**差館上街**（）係香港上環一條路，佢一半係馬路一半係行人小路，由醫院道開始，經過普興坊，穿過卜公花園，再經過舊吉昌街口同太平山街，去到荷李活道，途經有天主教總堂區學校、中西區聖安多尼學校、英皇書院同學會小學第二校同差館上街休憩處。街名係嚟自第一代八號差館。
文咸東街

**文咸東街**（），原名**文咸街**，係香港上環一條馬路，由皇后大道中同威靈頓街交界開始，去到皇后大道中同水坑口街交界。街名係嚟自第三任香港總督文咸。
文咸西街

**文咸西街**（）係香港上環一條馬路，由文咸東街開始，去到德輔道西。街名係嚟自第三任香港總督文咸。
文華里

**文華里**（），又叫**圖章街**，係香港上環一條馬路，由干諾道中開始，去到文咸東街。條街最出名賣圖章。
普仁街

**普仁街**（）係香港上環一條馬路，由荷里活道開始，去到醫院道。條街出名建築物有東華醫院。
民光街

**民光街**（）係香港中環一條馬路，由干諾道中、林士街、民吉街交界開始，去到民耀街、民照街交界。條街出名建築物有中環碼頭。
水坑口街

**水坑口街**（），前名**波些臣街**，係香港上環一條馬路，由皇后大道西同文咸東街交界開始，去到荷李活道。條街嘅位置係1841年1月26號英軍佔領香港島嘅登陸地方。
林士街

**林士街**（）舊名**霖士街**，係香港上環一條馬路，由中港道同民光街交界開始，經過干諾道中同德輔道中，去到永樂街。街名係嚟自英治明期船政司林士。

## 睇埋
*林士街天橋
皇后街

**皇后街**（）舊時叫做**和興西街**，係香港上環一條馬路，由干諾道西開始，經過德輔道西同高陞街口，去到皇后大道西。街名係嚟自維多利亞女皇。

皇后街上面有2000年代初期落成入伙嘅私人樓帝后華庭同埋皇后街熟食中心。
發興街

**發興街**（）係香港上環一條馬路，由皇后大道西同皇后街交界開始，另一邊係掘頭路。

發興街曾經有間舖頭叫「發興行」，條街就係以佢命名。

## 參考
蘇杭街

**蘇杭街**（），舊名**乍畏街**，係香港上環一條馬路，由摩利臣街開始，去到文咸東街。
儒林臺

**儒林臺**（），官方曾經叫**裕林臺**，係香港上環一條馬路，由堅巷同樓梯街交界開始，去到堅巷、普慶坊同居賢坊交界。佢同老沙路街平行。

儒林臺曾經畀政府命名做「裕林臺」，所以曾幾何時出現街頭塊石磚牆寫住「儒林臺」嘅紅字，但下面塊街名牌寫住「裕林臺」嘅趣怪情景，到2016年7月29號香港政府地政總署先至正式刊憲，將中文官方街名改返做「儒林臺」。

## 註釋

## 參考
居賢坊

**居賢坊**（）係香港上環一條馬路，由太平山街、四方街同必列者士街交界開始，去到堅巷、普慶坊同儒林臺交界。
高陞街

**高陞街**（），又叫**藥材街**，係香港上環一條馬路，由皇后街開始，去到德輔道西。條街最出名賣藥材。
袁澧林

**袁澧林**（，，）係香港女模特兒同演員，2015年幫美心集團拍賀年廣告而有「美心少女」呢個名。佢2016年4月頭因為幫ViuTV拍開台預告節目《We I U》而開始出名，被譽為「ViuTV女神」；又因為佢喺呢套節目嘅形象似文青，又譽為「文青女神」。

## 簡歷
袁澧林細個住沙頭角，小學讀粉嶺公立學校，中學讀聖公會陳融中學，中五畢業。其後喺上水官立中學畢業，進入修讀副學士，並再升讀香港浸會大學。2017年喺香港浸會大學會計系學士畢業。

袁澧林喺讀大學期間開始做兼職模特兒，憑2015年美心賀年食品廣告開始多人識，同年5月同種星堂（StarzPeople）簽訂咗三年期嘅經理人合約，做佢旗下藝人。

袁澧林喺2016年演出ViuTV開台預告節目《We I U》而再一次畀大眾關注，得到「ViuTV女神」同「文青女神」嘅稱頌，到2017年先後擔正做電影《那一年，我17》同ViuTV劇集《前度》嘅女主角。同年7月，佢惹到官非，畀經理人公司告佢私自喺出面接工作。

袁澧林個樣同另一藝人廖子妤好似，ViuTV劇集《三一如三》同電影《春嬌救志明》都專登搵佢哋做兩姐妹。

袁澧林之後拍過一啲電影，當中2022年嘅《窄路微塵》擺脫佢「文青女神」嘅刻板印象，更憑呢個角色入圍第41屆香港電影金像獎最佳女主角提名。

## 演出
### 教育電視
*2015年： 萬有引力 （主持）
### 電視劇（[[ViuTV]]）
*2016年：《We I U》飾 Angela
*2016年：《三一如三》飾 Jolie
*2017年：《瑪嘉烈與大衛系列 前度》飾 瑪嘉烈
*2019年：《仇老爺爺》飾 大學生（第7集）
*2022年：《I SWIM》飾 施詠
*2023年：《殺手廢J》 飾 曾汶清

### 電視劇（其他）
*2019年：《》飾 明河 / 燁火

### 電視節目（[[ViuTV]]）
*2016年：《Come On Baby》第2集嘉賓
*2016年：《總有一隻喺左近》第25集嘉賓
*2017年：《Interviu》12月3號嘉賓
*2021年：《是滴是友》第3集嘉賓
*2022年：《膠戰S2》第13集嘉賓
*2025年：《Chat KP》第48集嘉賓

### 電影
* 2015年：《碟仙碟仙》飾 校服女孩
* 2017年：《那一年，我17》飾 張鎧妮
* 2017年：《春嬌救志明》飾 蘭桂坊孖女
* 2017年：《白色女孩》飾 白色女孩
* 2018年：《獅子山上》飾 Cathy
* 2019年：《小Q》 飾 青年陳芷喬
* 2022年：《闔家辣》 飾 李家慧（Sam）
* 2022年：《過時·過節》 飾 悅（Joy）
* 2022年：《窄路微塵》 飾 Candy
* 2023年：《釀魂》 飾 程嘉露
* 2024年：《但願人長久》 飾 林子缺（2017年）
* 2025年：《送院途中》 飾 Miffy
* 2025年：《山忌黃衣小飛俠》 飾 玉欣
* 2025年：《他年她日》 飾 安晴
* 2026年：《電競女孩》 飾 Summer
* 籌備緊：《闔家打麻雀》

### 電台節目（[[叱咤903]]）
*2017年：《公子會》8月5號嘉賓

### [[音樂錄像|MV]]
*2015年：連詩雅《為何要我愛上你》
*2016年：《原來這一種叫做沒有》
*2016年：Dear Jane《哪裡只得我共你》、《只知感覺失了蹤》、《經過一些秋與冬》
*2021年：衛蘭《It's OK To Be Sad》
*2021年：曾比特《我不是邱比特》
*2021年：林峯《不計前嫌》
*2022年：陳卓賢《留一天與你喘息》
*2023年：Vaundy《Tokimeki》
*2023年：楊乃文feat.伍佰《説不出口》
*2024年：傻子與白痴《姿態 / 餘像》
*2025年：Dear Jane《你流淚所以我流淚》

### [[舞台劇]]
* 2013年：《音樂劇－「親」》
* 2018年：《》 飾 小孟
### [[YouTube]]影片

### 雜誌封面
* 消費者委員會《選擇月刊》（第517期，2019年11月號，主題為潤手霜測試）

## 獎項紀錄

## 參考

## 出面網頁
* 
* 
*
阮 (搞清楚)

**阮**，可以係：
*閩南話入邊嘅第一人稱，即係「我」。
*阮，一種樂器。
*阮姓，中國同越南嘅一個姓氏。
*阮國，商朝嗰時嘅一個國仔。
*阮朝，越南史上最後一個王朝。
香港眾志

**香港眾志**（**Demosistō**）係香港本土化政黨，2016年4月10號創黨，2020年6月30號解散，創黨主席係前學聯秘書長羅冠聰（拉士一任嘅主席係林朗彥），創黨副主席係前學民思潮發言人黎汶洛（2018年退黨），秘書長係前學民思潮召集人黃之鋒，創黨副秘書長係前學民思潮發言人周庭。

## 名
中文名「香港眾志」，意思係「聚眾之志」，即係話要扭轉香港命運就要靠香港普羅大眾嘅意志。

英文名「Demosistō」，由解做人民嘅希臘文「Demo」字同解做企起身嘅拉丁文「sistō」組成，即係話要大家齊齊團結。

## 議席
2016年，香港眾志派出羅冠聰參選第6屆香港立法會選舉嘅香港島選區地區直選，結果一擊即中，成功當選。但去到2017年，羅冠聰因為被指褻瀆立法會誓言，被法庭裁定喪失議員資格。

## 摺埋
2020年6月30號，因應港版國安法通過，而林朗彥、羅冠聰、周庭、黃之鋒、敖卓軒、鄭家朗亦相繼退出，香港眾志由即日開始唔再存在。

## 後續
香港眾志摺埋後，創黨主席羅冠聰隨即出走到英國。2021年5月有個黃色經濟圈消費優惠平台「懲罰Mee」推出，幕後搞手係幾位前香港眾志成員。2023年7月5號，香港警務處國家安全處先後拘捕咗5名前香港眾志成員，話佢哋涉嫌干犯《港區國安法》下嘅「串謀勾結外國或者境外勢力危害國家安全」罪。警方又話佢哋透過營運「懲罰Mee」，賺錢支持流亡海外嘅香港眾志創黨主席羅冠聰從事危害國家安全嘅活動。

## 參考
*黃之鋒牽頭新政黨 Demosistō　周日成立
跟住矛盾去旅行

《**跟住矛盾去旅行**》（**Travel with Rivals**）係香港電視娛樂製作嘅真人騷遊埠節目，2016年4月6號22:00－23:00喺ViuTV首播，之後逢禮拜一到二喺同一時間播，到5月29號00:00－01:00播最後一集，總共16集。每集節目會請兩位背景、身份、價值觀矛盾對立嘅社會名人一齊遊埠。

## 每集一覽

## 冇播到嘅續集
其後ViuTV開拍咗續集《**跟住矛盾去旅行2**》，包括有「王丹 vs 馮敬恩」、「梁天琦 vs 侯志強」、「袁彌明 vs 鄭家純（雞排妹）」嘅集數，原訂2016年底播。不過「王丹 vs 馮敬恩」一集入面，工作人員安排佢哋去咗個記者活動，之後引起電視台高層留意，覺得佢哋借節目去宣揚「香港獨立」，所以發聲明唔會播佢哋段片，而王丹就反駁話所有活動都係由電視台安排，最後總經理魯庭暉對誤指佢哋擅自安排活動致歉，不過就無話收返抽起唔播嘅決定，最後索性成輯抽起嗮。

## 參考

## 出面網頁
*ViuTV：跟住矛盾去旅行
梁漱溟

**梁漱溟**（；），原名**煥鼎**（），字**壽銘**（），祖籍廣西桂林，喺北京出世，係現代新儒學嘅早期代表人物之一、社會活動家、愛國民主人士、教育家、哲學家，被稱作「最後嘅儒家」。著作有《東西方文化及其哲學》、《鄉村建設理論》等。

## 攷

類:祖籍廣西
類:北京人
劉喬安

**劉喬安**（），原名**劉依函**，係臺灣太陽花學運入面其中一個出名嘅人，畀人叫做「太陽花女神」或者「太陽花女王」。2014年底，佢畀記者捉到去賣淫，初頭死口唔認，但隨住2016年3月臺北地檢署正式落案起訴，最後都要認衰。

## 參考
*劉喬安仲介賣淫揭秘！富商包機來台選妃　玩睡價最高50萬
唐子涵

**唐子涵**（，），藝名**星野優**，係臺灣模特兒，前黑澀會美眉成員。現任直播主，衣著性感。

## 涉事
* 2016年4月，唐子涵去到香港參加私影活動，畀入境處告佢打黑工，畀法庭判佢坐兩個月監，一個月後出獄返臺灣。

* 2017年爆出女團「瑪奇朵」疑批評經紀公司，最後無人告成員既佢。

* 2018年10月報導，有前工作人員借星野優個名行騙最後比人告。一吳姓台男係做過裕羚公司，幫手管理星野優個臉書同LINE，但無做小編後盜用「星野優身份」去呃人，最後遭判刑三個月或罰錢，而警方排除星野優知情可能。

## 簡歷

### 2007年
* 
** 黑澀會妹妹班底
** 憲哥百戰大勝利 辣妹正音班固定班底舞者

### 2011年
* 6月
** 20號 光華商場Sg活動
** 遊戲戰亂 聲記者會活動

* 8月
** 東區造勢活動SG

*9月
** KYMCO大會師活動SG

*11月
** KYMCO新手賽SG

*10月
** 台中SYM BEST 盃都會SG
** 瘋機車封面人物
** Cool雜誌內頁介紹
### 2012年
* 4月
** Motorol World封面

* 5月
** 通宵海水浴場三陵大會師活動SG

* 8月
** 台北電腦應用展燦坤SG

* 9月 
** AVIDA顯卡記者會
** 5號 光華活動Sg
** 2號 金視獎頒獎PG
** 秋季美容展日本怪獸SG

* 10月
** 14號 台中馬3大會師活動
** 28號 曜越電境中壢店開幕活動Sg

* 11月
** 3號 伊果會館開幕Sg
** FHM內頁正妹專訪

* 12月
** 光華原價屋一日店長
** FHM專訪臥龍五姬赴賽後前五名
** PC home雜誌內頁拍攝
** 24號 高雄扶輪社活動水妍攤位Sg

### 2013年
* 1月
** Cool雜誌內頁專訪
* 2月
** 京華城慈善義演活動
** 28號 春季美容展日本怪獸SG
** 2013日本彩妝 Love Princess代言人

* 3月
**31號 紐頓活動Sg

* 4月
** 臥龍五姬記者會活動
** 臥龍五姬代言人（飾小喬）
** FHM內頁專訪

* 8月
** 9號 擔任新竹nova立曜電腦一日店長活動

* 9月
** 秋季美容展日本怪獸Sg兼彩妝師

### 2014年
* 1月
** 2號 台北世貿車站性感誌攤位

* 2月
** 京華城慈善義演活動

* 4月
** 美容展日本怪獸Sg兼彩妝師

* 5月
** 參與偶像劇電競高校拍攝班底演員

* 9月
** 美容展日本怪獸Sg兼彩妝師

### 2015年
* 2月
** 夢想誌內頁專訪

* 4月
** 5號 美容展日本怪獸Sg兼彩妝師
** 2015性感誌內頁專訪

* 6月
** 17號 玉林哥節目手遊一窩瘋記者會

* 8月
** 15號 數位夢工廠一日店長活動

* 9月
** 美容展日本怪獸Sg兼彩妝師
** 2015兩輪誌年鑑拍攝
** 2015兩輪誌12月封面人物

* 11月
** 29號 資訊展活動Sg

* 12月
** 5號 資展活動Sg

## 參考

## 出面網頁

* 
* 
*
G-1格鬥會

《**G-1格鬥會**》（**G-1 Fight Club**）係香港電視娛樂製作嘅真人騷節目，2016年4月7號22:00-23:00喺ViuTV首播，之後逢禮拜六到日喺22:30-23:30播，5月15號最後一集加長版喺22:30-00:00播，一共13集。節目請咗8位未打過綜合格鬥（MMA）擂台比賽嘅出名女仔參加，佢哋會先接受特訓，再互相隻揪。主持係陳安立、費明海、Vivek Mahbubani。

參賽者有8位，分別係唐紫睿、黎美言、龍小菌、鄧穎芝、郭思琳、鄧洢玲、劉燕妮同王蘊妮，最後唐紫睿喺決賽打贏郭思琳而贏到金腰帶。

呢個節目喺2016年底搞咗個《G-1格鬥會挑戰賽》，並喺2018年頭播第二輯《G-1格鬥會2》。

## 節目簡介
《G-1格鬥會》邀請8位從來未登上過擂台比賽嘅女士參與，佢哋將接受艱苦嘅特訓，登上MMA專用8角型擂台，進行一對一嘅MMA綜合格鬥比賽。佢哋上擂台嘅原因可能有唔同，但係目標一致，就係擊倒對手，奪得金腰帶，成為新一代拳后！

## 每集一覽

## 節目調動
*2016年5月14號：由於22:55開始直播西班牙甲組足球聯賽 — 格蘭納達 對 巴塞隆拿，所以提早到22:00-22:55播。

## 睇埋
*《G-1格鬥會挑戰賽》
*《G-1格鬥會2》

## 出面網頁
*ViuTV：G-1格鬥會
郭思琳

**郭思琳**（**Selina Kwok**，藝名**Margiela K**，），係香港模特兒，曾經報名參選2007年度香港小姐競選，不過未入圍。

2016年4月，郭思琳參加咗viuTV真人騷節目《G-1格鬥會》做打女。

## 演出
### 電視節目（[[ViuTV]]）
*2016年：《G-1格鬥會》參賽者
*2017年：《超低能特攻隊》第1個禮拜嘉賓

### 電視劇（ViuTV）
*2020年：《歎息橋》 飾 小麗

### 網絡劇
*2019年：《性敢中環》飾 郭思明

### 電影
*2014年：《單身男女2》
*2016年：《三人行》 飾 深切治療科醫生	
*2016年：《辣警霸王花》 飾 Margiela
*2019年：《臥虎潛龍》 
*2020年：《擊鬥女神》 飾 張蕾
*爛尾：《我要做𡃁模》
王蘊妮

**王蘊妮**（，小名**Mimi**，）係香港滾軸溜冰運動員。

## 個人生活
王蘊妮嘅前任男朋友係香港男泳手張健達，佢同時係香港代表隊嘅成員。

王蘊妮係何東中學嘅舊生。

## 演出
### 電視節目（[[ViuTV]]）
*2016年：《G-1格鬥會》參賽者
*2025年：《全運港將》

## 參考

## 出面網頁
*
*
*王蘊妮嘅YouTube頁
*王蘊妮 ELLE Blog
唐紫睿

**唐紫睿**（，），係香港電影演員同模特兒，比較出名嘅演出有《鴨王》。

## 簡歷
唐紫睿本嚟係髮型師，2011年開始做全職模特兒，2013年開始拍電影。

2016年4月，唐紫睿參加咗viuTV真人騷節目《G-1格鬥會》做打女，最後贏到金腰帶。

## 電影
;2013年
*《古惑仔：江湖新秩序》
* 《重口味：驚嘩春夢》 
;2014年
*《六福喜事》
*《賭城風雲》
*《竊聽風雲3》
*《黑色喜劇》 
*《爆3俏嬌娃》
*《唐伯虎衝上雲霄》 
;2015年
*《鴨王》
*《賭城風雲II》
;2016年
*《鴨王2》

## 出面網頁
*
*
*
鄧穎芝

**鄧穎芝**（**Vangie Tang**，）係香港女歌手，2003年參加無綫電視搞嘅全球華人新秀歌唱大賽入咗八強，第二年正式出道，2004年到2011年期間出過四隻唱碟。

2016年4月，鄧穎芝參加咗viuTV真人騷節目《G-1格鬥會》做打女。
## 專輯
# 玻璃鞋 (專輯)
# V2
# Summer Never Ends
# Gemini Girl

## 出面網頁
SE7EN

《**SE7EN**》係香港電視娛樂製作嘅真人騷節目，總共有兩輯，第一輯喺2016年4月10號到6月5號逢禮拜日喺21:30-22:30喺ViuTV播；第二輯喺2017年1月7號到3月25號逢禮拜六喺21:30-22:30喺ViuTV播。

節目會有七位後生仔女做主持，一齊挑戰一啲瘋狂諗頭，譬如用紙做嘅船載人過海、普通氣球將一個人飛上天。每集由一位主持人提出夢想，然後由全部主持人幫手實現。

第一輯主持人係陳子豐、駱振偉、陳俞希、黃奕晨、岑樂怡、朱鑑然、楊偲泳；第二輯主持人同上一輯差唔多一樣陣容，只係由余曉彤取代咗朱鑑然。另外第二輯嘅毅行者挑戰入面，因為原隊員陳俞希中途退出，所以之後搵咗梁諾妍去頂。

## 每集一覽
### 第一輯

### 第二輯

## 停播安排
*2017年1月21號：因為安排咗直播《第十二屆KKBOX風雲榜》，所以停播一次。
*2017年1月28號：因為安排咗播映「溫拿與太極《純音樂LIVE》演唱會2017」，所以停播一次。
*2017年3月4號：因為安排咗播映「傳奇之夜」音樂會，所以停播一次。

## 睇埋
*Full Speed Girls

## 出面網頁
*ViuTV：SE7EN
*ViuTV：SE7EN 2
阮儀三

**阮儀三**（，蘇州話拼音：nyioe231 nyi223 se44； ），江蘇蘇州人，祖籍揚州，同濟大學建築與城市規劃學院教授、國家歷史文化名城研究中心主任、全國歷史文化名城保護專家委員會委員、歷史文化名城學術委員會副主任、古城鎮保護專家。師承園林大師陳從周。

佢帶領嘅團隊曾經保護過山西平遙、江蘇周庄等唔少中國古城鎮，所以佢亦被稱作「中國世遺之父」、「古城衛士」、「古城保護神」。

## 生平
*1934年11月21號喺蘇州出世。
*1951年到1956年喺中國人民解放軍海軍部隊服役。
*1956年9月考入同濟大學，之後師從陳從周。
*1961年7月留校任教。
*1980年代以來從事古村鎮調查、保護同發展規劃工作。
*2006年6月9號，成立。
*2014年3月29號，攞到美國聖母院大學頒嘅，成為第一個攞呢個獎嘅亞洲學者。

## 功績
阮儀三同佢帶嘅團隊保護同規劃咗唔少古城鎮、歷史街區，包括：
*山西平遙古城（入選世界歷史文化遺產）
*雲南麗江古城（入選世界歷史文化遺產）
*京杭大運河（入選世界歷史文化遺產；攞國際規劃師協會（ISOCARP）第二届傑出成就獎）
*江南古鎮（周庄、同里、直、南潯、烏鎮、西塘等12個鎮；攞亞太地區文化遺產保護傑出成就獎）
*蘇州平江歷史街區（攞亞太地區文化遺產保護榮譽獎）
*山東新城鎮（攞2011年度山東省優秀村鎮規劃設計二等獎）
*揚州古城
*上海北外灘
*福建三坊七巷、永寧古衞城

;刀下留城救平遙 
1980年，阮儀三來山西平遙考察，見到城牆拆緊。於是同平遙縣政府提議，要佢哋即刻停止「建設性破壞」工程。之後，阮儀三重新編製《平遙縣城總體規劃》，重去北京同全國政協委員傾呢劑嘢。卒之喺下半年爭取到文化部撥款七萬文，愛來恢復古城牆。

1997年，平遙古城被率先列為世界文化遺產，阮儀三「刀下留城救平遙」亦成咗文保史上嘅一段佳話，佢重被人稱作「中國世遺之父」。

## 著作
*《遺珠拾粹:中國古城古鎮古村踏察》
*《古城筆記》
*《江南古典私家園林》
*《從上海到澳門:同濟大學城市遺產保護與規劃創新典型案例》
*《上海石庫門》
*《中國江南水鄉古鎮》
*《中國歷史文化名城系列》嘅《周庄》、《西塘》、《烏鎮》、《同里》、《南潯》、《天津》、《常熟》、《韓城》、《甪直》、《濮陽》、《拉薩》等

## 攷
列拿河

**列拿河**，或者譯**勒拿河**，係俄羅斯嘅河，由貝加爾山脈開始，向北流入北冰洋拉普捷夫海。佢全長4,472公里，係全世界第11長。
## 睇埋
*葉尼塞河
*鄂畢河
葉尼塞河

**葉尼塞河**（）係俄羅斯喺亞洲嘅河，由克孜勒嗰頭開始，向北流入北冰洋卡拉海。佢連埋兩大支流安加拉河、色楞格河，全長5,539公里，係全世界第5長。
## 睇埋
*列拿河
*鄂畢河
札哈·哈蒂

（；），全名係（），係英籍伊拉克裔嘅建築師，喺伊拉克巴格達出世，曾經喺2004年攞過國際建築獎，成為第一位攞咗國際建築獎嘅女人；2012年俾伊麗莎白二世封為女爵士；2016年初重攞過由英國皇家建築師協會頒發嘅「皇家金獎」。

其中，廣州歌劇院（今日嘅廣州大劇院）、香港理工大學賽馬會創新樓、、、、同就係佢負責設計。

哈蒂喺2016年3月31號因心臟病同支氣管炎發作，喺美國佛羅里達州邁阿密嘅一間醫院入面死咗，終年65歲。

## 註

## 出面網頁

* 
* Zaha Hadid publications at Archello

類:英國人
類:伊拉克人
類:畫則師
安加拉河

**安加拉河**，係俄羅斯嘅河，屬葉尼塞河主要支流，由貝加爾湖開始，向西北流入葉尼塞河。佢全長1,779公里。
## 睇埋
*色楞格河
色楞格河

**色楞格河**係俄羅斯同蒙古國嘅河，屬葉尼塞河主要支流，由蒙古國庫蘇古爾開始，向北流入貝加爾湖，全長992公里，流域面積447,000平方公里。

## 參考

## 睇埋
*安加拉河
鄂畢河

**鄂畢河**（）係俄羅斯喺亞洲嘅河，由阿爾泰邊疆區開始，向北流入北冰洋卡拉海南面嘅鄂畢灣。佢連埋支流額爾齊斯河，全長5,410公里，係全世界第七長。

## 睇埋
*葉尼塞河
*列拿河
額爾齊斯河

**額爾齊斯河**，係俄羅斯嘅河，屬鄂畢河主要支流，由阿爾泰山開始，向西北流入鄂畢河。佢全長4,248公里。
額爾古納河

**額爾古納河**，係中國同俄羅斯嘅其中一條邊界河，屬黑龍江水系，由克魯倫河開始，向東北流入黑龍江。佢全長1,620公里。
## 睇埋
*石勒喀河
石勒喀河

**石勒喀河**，係俄羅斯嘅河，屬黑龍江水系，由外貝加爾邊疆區開始，向東流入黑龍江。佢全長555公里。
## 睇埋
*額爾古納河
阿拉伯河

**阿拉伯河**係伊朗同伊拉克嘅邊界河，由底格里斯河同幼發拉底河交匯開始，向東南流入波斯灣，全長200公里。
布拉馬普特拉河

**布拉馬普特拉河**，係印度同孟加拉嘅河，由喜馬拉雅山嗰頭開始，向南流入印度洋孟加拉灣。佢全長2,900公里，係南亞第2長。
和田光司

**和田光司**（；；）係日本已故流行男歌手，京都府福知山人，唱過好多首數碼暴龍系列嘅歌。佢試過兩次生癌好返再唱返歌，俾人話係「不死蝶嘅動畫歌手」（）。

和田光司喺2016年4月3號因為鼻咽癌復發去世，終年42歲。

## 註

## 出面網頁
* 
* 
* 
* 
* 
* 
* 
* 
* 

類:癌死者
瑪嘉烈與大衛

《**瑪嘉烈與大衛**》（）係香港愛情小說系列，作者筆名「南方舞廳」。呢套小說畀香港電視娛樂嘅ViuTV改篇做電視劇。
## 原著小說作品
*《瑪嘉烈與大衛的最初》
*《瑪嘉烈與大衛的蒼蠅》
*《瑪嘉烈與大衛的前度》
*《瑪嘉烈與大衛的綠豆》
*《瑪嘉烈與大衛的絲絲》

## 影視作品
*香港電視娛樂嘅ViuTV製作嘅電視劇系列《瑪嘉烈與大衛系列》
瑪嘉烈與大衛 (網劇)

《**瑪嘉烈與大衛**》係香港電視娛樂嘅ViuTV製作嘅電視劇，「瑪嘉烈與大衛系列」嘅網劇作品（未正式歸落系列），改編自同名小說系列嘅《瑪嘉烈與大衛的最初》，喺2016年1月27號到4月2號期間喺網上播，宣傳做「等緊開台劇」（ViuTV 4月開台之前率先播嘅劇）‎，由黃心美‬、邵仲衡‬、岑樂怡‬、柳俊江‬、曾美華‬、朱鑑然‬主演，林海峰‬旁白。

呢套劇經剪輯後，用《**綠豆前的我們**》個名喺2016年7月11號到7月19號逢禮拜一到二23:00-23:30喺ViuTV首播，總共4集。

## 每集內容
### 網劇版

### 電視版
電視版刪剪咗網劇版一啲內容，亦冇包括第13、26集嘅內容。

## 睇埋
*《瑪嘉烈與大衛系列 綠豆》
*《瑪嘉烈與大衛系列 前度》

## 出面網頁
*ViuTV - 綠豆前的我們
樓慶西

**樓慶西**（；），浙江人，中國建築史學者、清華大學建築學院教授、清華大學古建築研究所所長。師承梁思成。著作有《中國殿建築》、《中國建築藝術全集·建築装修與装飾》、《中國傳統建筑装飾》、《中國建築的門文化》、《凝視》、《中國古建築二十講》、《中國小品建築十講》等。
綠豆 (電視劇)

《**綠豆**》，全名《**瑪嘉烈與大衛系列 綠豆**》，係香港電視娛樂嘅ViuTV製作嘅電視劇，「瑪嘉烈與大衛系列」頭一部作品，改編自同名小說系列嘅《瑪嘉烈與大衛的綠豆》，喺2016年4月11號開始逢禮拜一到二23:00-23:30喺ViuTV首播，係ViuTV開台後頭一個自製劇集。套劇由林保怡、周家怡、潘燦良、廖碧兒、湯怡主演，林海峰‬旁白。

## 角色
### 主角
*林保怡 飾演 大衛
*周家怡 飾演 瑪嘉烈
*廖碧兒 飾演 Diamond
*潘燦良 飾演 趙子龍
*湯怡 飾演 Candy

### 配角
*王宗堯 飾演 Jackson（林美珍嘅情夫）
*趙學而 飾演 Jenny（Jackson嘅老婆）
*曾江 飾演 趙子龍嘅阿爸
*葛民輝 飾演 林家聲
*梁祖堯 飾演 林美珍嘅朋友
*林耀聲 飾演 青年大衛
*游學修 飾演 青年趙子龍
*孟海 飾演 趙子龍嘅二叔
*夏竹欣 飾演 陳小喬（大衛舊同學）
*馮海銳 飾演 青年陳小喬

## 每集內容

## 睇埋
*《瑪嘉烈與大衛》（網劇）
*《瑪嘉烈與大衛 前度》
*《歎息橋》（由同一製作班底製作嘅原創劇集）

## 出面網頁
*ViuTV：瑪嘉烈與大衛系列 綠豆
瑪嘉烈與大衛系列

《**瑪嘉烈與大衛系列**》係香港電視娛樂嘅ViuTV製作嘅電視劇系列，改編自同名小說系列。

## 作品
高清愿

**高清愿**（；；）係臺灣嘅企業家，臺南州北門郡學甲庄（今日嘅臺南學甲區）人。曾經開辦過統一企業而出名。

2016年3月22號，佢喺臺南嘅一間住所入面死咗，終年86歲。但佢嘅死訊直到同年4月1號朝早先至對外公佈。

## 註同攷
;註

;攷

清愿
港前路

**港前路**可以係：

*港前路 (廣州)：喺廣東廣州，有4條。
*港前路 (佛山)：喺廣東佛山，有2條。
*港前路 (深圳)：喺廣東深圳南山區。
*港前路 (海口)：喺海南海口秀英區。
*港前路 (上海)：喺上海崇明縣。
*港前路 (南通)：喺江蘇南通海門市。
*港前路 (舟山)：喺浙江舟山嵊泗縣。
港前路 (廣州)

廣東廣州有4條港前路：
*港前路 (廣州黃埔魚珠至大沙)：喺黃埔區魚珠同大沙。
*港前路 (廣州黃埔夏港)：喺黃埔區夏港（經濟技術開發區入面）。
*港前路 (廣州番禺)：喺番禺區蓮花山港。
*港前路 (廣州花都)：喺花都區北興。
港前路 (佛山)

廣東佛山有2條港前路：
*港前路 (佛山順德北滘)：喺順德北滘三洪奇。
*港前路 (佛山順德容桂)：喺順德容桂容奇港。
1986年亞洲運動會

**第十屆亞洲運動會**（****）喺1986年9月20號到10月5號期間喺韓國漢城舉行。

呢一屆有27個國家同埋地區參賽，競逐25個比賽項目。
1990年亞洲運動會

**第十一屆亞洲運動會**（****），喺1990年9月22號到10月7號期間，喺中華人民共和國北京舉行。

呢一屆有36個國家同埋地區參賽，競逐27個比賽項目。

响呢屆亞運會開幕之前冇幾耐，亞奧理事會創會主席、科威特人法赫德親王（Sheikh Fahad Al-Sabah，史克·阿密發哈·沙巴嘅老豆）响抵抗伊拉克入侵嘅戰役當中殉國，為呢屆亞運會帶嚟沉重嘅氣氛，而且，亞奧理事會總部亦暫時搬去英國，直到美國喺1991年進入科威特為止。

喺開幕前嘅1月11號，解除咗自1989年5月20號10點因為八九民運而响北京部分地區執行嘅戒嚴令。
1994年亞洲運動會

**第十二屆亞洲運動會**（****）喺1994年10月2號到10月16號期間喺日本廣島市舉行。

呢一屆有42個國家同埋地區參賽，競逐34個比賽項目。
1998年亞洲運動會

**第十三屆亞洲運動會**（****）喺1998年12月6號到12月20號期間喺泰國曼谷舉行。

呢一屆有41個國家同埋地區參賽，競逐36個比賽項目。

呢屆亞運會，係香港喺九七回歸後，頭一次以「中國香港」嘅名義參加嘅亞運會。
2018年亞洲運動會

（）喺2018年8月18號到9月2號期間喺印尼耶加達同巨港舉行。

呢一屆有45個國家同埋地區參賽，競逐37個比賽項目。

## 獎牌榜

攷： Medali | Asian Games 2018 Jakarta-Palembang 

## 出面網頁
* 
* 

類:印尼運動
類:印尼史
2022年亞洲運動會

**第十九屆亞洲運動會**（）原定喺2022年9月10號到9月25號喺中國杭州舉行，但由於2022年3月上海嘅武肺聚集性疫情關係，亞洲奧林匹克理事會宣佈延期至2023年9月23號到10月8號舉行。

## 獎牌榜

## 贊助商

## 參考資料

## 出面網頁
* 杭州第19届亚运会官网   
** 奖牌榜 | 杭州第19届亚运会 

類:2023年運動
類:亞洲運動會
類:中國運動
類:杭州
載灃

**愛新覺羅載灃**（），字「伯涵」，號「靜雲」，晚年自稱「書癖」，改名「載靜雲」，係大清醇親王奕譞嘅五阿哥。

## 生平
1890年，奕譞病死之後，載灃繼承老豆嘅醇親王爵位。

1908年，佢個仔溥儀做皇帝之後，自己做攝政王。

1910年，載灃遭到革命黨人汪精衛、陳璧君等人嘅密謀暗殺，不過暗殺失敗，汪精衛畀人拉。

1911年12月6號，袁世凱進言隆裕太后，太后下令載灃辭去攝政王職位，以醇親王退歸府邸。

1912年2月12號，袁世凱迫令隆裕太后頒布《宣統皇退位詔書》，大清滅亡。

1951年2月3號，載灃因病去世，享年68歲。

## 家庭
載澧有四個哥哥：大哥載瀚、二哥載湉（光緒帝）、三哥（未命名）、四哥載洸（奉恩輔國公），有兩個細佬：六弟載洵（瑞敏郡王奕誌嘅便宜仔）、七弟載濤（鍾端郡王奕詥嘅便宜仔）。佢老婆叫做瓜爾佳幼蘭，有四個仔：溥儀、溥傑、溥倛、金友之。
載漪

**愛新覺羅載漪**（），係大清清仁宗三阿哥惇恪親王綿愷嘅嗣孫，清宣宗五阿哥惇勤親王奕誴嘅二阿哥，後來過繼畀瑞敏郡王奕誌（清仁宗四阿哥瑞懷親王綿忻個仔）為嗣，三十八歲襲封端郡王。

1900年，佢個仔溥儁本嚟畀慈禧太后冊立做大阿哥，準備隨時取代載湉做皇帝，史稱「己亥建儲」，只不過，外國公使唔單止唔承認，而佢同三弟載瀾喺義和團運動搞出個大頭佛，搞到載漪、溥儁兩仔爺失勢，被流放新疆。

1922年，載漪喺貧病交迫之中死咗。
樹大招風

《**樹大招風**》（英文：**Trivisa**），係2016年上畫嘅港產片，由任賢齊、林家棟、陳小春主演參考葉繼歡、季炳雄、張子強嘅「三大賊王」角色，杜琪峰、游乃海監製，並由許學文、歐文傑、黃偉傑執導。

## 演員
*任賢齊 飾 葉國歡（原形係葉繼歡）
*林家棟 飾 季正雄（原形係季炳雄）
*陳小春 飾 卓子強（原形係張子強）
*杜燕歌 飾 連長
*張凱 飾 紅旗
*姜皓文 飾 大輝
*黃光亮 飾 銷贓佬
*黃華和 飾 船家
*林雪 飾 方老闆
*袁富華 飾 陳科
*顏子菲 飾 陳科情婦
*許秉珩 飾 龍科
*梁健平 飾 霍經理
*岳華 飾 何裕基
*歐錦棠 飾 胡警官
*尹揚明 飾 老狗
*李文標 飾 速龍
*吳志雄 飾 鼎爺
*熊欣欣 飾 昆西
*黃煒溏 飾 男便衣警察

## 出面網頁
*
*
英制單位

**英制單位**，簡稱**英制**，係源自英國嘅度量衡單位制。因為英國舊時嘅影響力，曾經響全球好多地方用，但多數逐漸改用公制。
2014年亞洲運動會

**第十七屆亞洲運動會**（****）喺2014年9月19號到10月4號期間喺韓國仁川舉行。

呢一屆有45個國家同埋地區參賽，競逐36個比賽項目。

類:仁川
英畝

**英畝**（Acre）係英制面積單位，面積係1化朗（660呎）乘1鏈（66呎）。

## 睇埋
*公畝
*畝
埃格斯特朗

**埃**係**中文細數**，表示10⁻¹⁰，而且咁啱同洋文同名單位**埃**（**Ångström**）撞名。

中文埃表示10⁻¹⁰，而今少人用；洋文埃係長度單位，通常用來度原子半徑、化學鍵長同可見光波長。1埃等如10⁻¹⁰公尺，或0.1納米。
秒差距

**秒差距**（**parsec**）係天文長度單位，通常用嚟度恆星距離。1秒差距等如3.2616光年。
標準大氣壓

**標準大氣壓**（**atm**）係壓強單位。舊標準嘅1標準大氣壓等如101325帕。1982年，理論化學和應用化學國際聯會（IUPAC）建議將標準大氣壓嘅定義改為100000帕，但係舊標準101325帕就宜家都重有人用。

## 參考


類:壓力單位
卡路里

**卡路里**（）係能量單位，定義係將1克水喺1標準大氣壓下提升1攝氏度所需要嘅熱量。

## 基礎

## 睇吓
*均衡飲食
2002年亞洲運動會

**第十四屆亞洲運動會**（****）喺2002年9月29號到10月14號期間喺韓國釜山舉行。

呢一屆有44個國家同埋地區參賽，競逐38個比賽項目。
毛集社會發展綜合實驗區

**毛集社會發展綜合實驗區**係中國安徽淮南一個縣級管理區，總面積201平方公里，人口13萬。
濱江新區

**濱江新區**係中國安徽馬鞍山市一個縣級管理區，總面積17平方公里，人口2.4萬。
鄭蒲港新區

**鄭蒲港新區**係中國安徽馬鞍山市一個縣級管理區，總面積225平方公里，人口12萬。
石埭

**石埭**係中國安徽池州一個縣，總面積1403平方公里，人口11萬。1965年地名簡化做**石台**，叫**石台縣**。
港前路 (廣州黃埔魚珠至大沙)

**港前路**（）係中國廣東廣州嘅東西走向馬路，喺黃埔區，西邊從黃埔大道東同蠏山西路嘅交界開始，一直去到東邊嘅豐樂南路。

## 名
條路個名最早唔係嗌港前路，而係嗌「大中華路」，係因為舊時有間大中華船舶修理廠響度先至改成噉嘅名。1983年，由於船舶修理廠改咗名兼轉型，馬路亦改名做「港前路」。

## 敘述
全長2.1km，闊11米，雙向2車道。

## 經過嘅道路
條路從西到東排，**加粗**嘅字係主幹道：
***[[黃埔大道|黃埔大道東]]**、蠏山西路
*荔香路
*港灣路
***[[豐樂路 (廣州)|豐樂南路]]**

## 特色
馬路兩邊都係啲造船廠房、成日都有長車同拖掛車出入，加上附近有個火車站專門用嚟運貨。

類:廣州道路
類:黃埔區
車仔

**車仔**可以係：

*細車
*玩具車
*人力車，舊時廣州叫法
*手推車
**車仔麪
*車路士足球會嘅花名
*車仔茶包
禹

**禹**，又叫**大禹**、**夏禹**，係黃帝玄孫，鯀個仔，夏朝開國國君，定都響安邑（今山西夏縣）。佢最出名事跡係成功幫舜治水，結果畀舜禪讓帝位，創立夏朝。

類:夏朝君主
港前路 (深圳)

**港前路**（）係中國廣東深圳嘅西北-東南走向馬路，喺南山區蛇口，西北邊從月亮灣大道開始，一直去到東南邊嘅沿山路同月光路嘅交界。

## 名
條路因為喺蛇口前海港地區而改成噉嘅名。

## 敘述
全長600m，闊10～20米，雙向2～4車道。

## 經過嘅道路
條路從西北到東南排，**加粗**嘅字係主幹道：
***[[月亮灣大道]]**
***[[前海路]]**
*沿山路、月光路

類:深圳道路
類:南山區
神冊

**神冊**係大遼皇帝耶律阿保機嘅第一個年號，相當於公元916年到922年，前後總共7年。
## 參考資料
天贊

**天贊**係大遼皇帝耶律阿保機嘅第二個年號，相當於公元922年到926年，前後總共5年。
天顯

**天顯**係大遼皇帝耶律阿保機嘅第三個年號、遼太宗耶律德光嘅年號，相當於公元926年到938年，前後總共13年。
會同 (年號)

**會同**係大遼皇帝耶律德光嘅第一個年號，相當於公元938年到947年，前後總共10年。
保寧

**保寧**係大遼皇帝耶律賢嘅第一個年號，相當於公元969年到979年，前後總共11年。
乾亨 (遼)

**乾亨**係大遼皇帝耶律賢嘅第二個年號，相當於公元979年到983年，前後總共5年。
統和

**統和**係大遼皇帝耶律隆緒嘅第一個年號，相當於公元983年到1012年，前後總共30年。
開泰 (遼)

**開泰**係大遼皇帝耶律隆緒嘅第二個年號，相當於公元1012年到1021年，前後總共10年。
太平 (遼)

**太平**係大遼皇帝耶律隆緒嘅第三個年號，相當於公元1021年到1031年，前後總共11年。
景福

**景福**可以係：
*景福集團，香港一間上市珠寶公司
*景福 (唐)，大唐年號
*景福 (遼)，大遼年號

## 睇埋
*景福街
*景福宮
景福 (遼)

**景福**係大遼皇帝耶律宗真嘅第一個年號，相當於公元1031年到1032年，前後總共2年。
咸雍

**咸雍**係大遼皇帝耶律洪基嘅第二個年號，相當於公元1065年到1074年，前後總共10年。
大康

**大康**係大遼皇帝耶律洪基嘅第三個年號，相當於公元1075年到1084年，前後總共10年。
大安 (遼)

**大安**係大遼皇帝耶律洪基嘅第四個年號，相當於公元1085年到1094年，前後總共10年。
壽昌

**壽昌**係大遼皇帝耶律洪基嘅第五個年號，相當於公元1095年到1101年，前後總共7年。
延慶

**延慶**係西遼皇帝耶律大石嘅第一個年號，相當於公元1124年到1133年，前後總共10年。
康國

**康國**係西遼皇帝耶律大石嘅第二個年號，相當於公元1134年到1143年，前後總共10年。
重熙

**重熙**係大遼皇帝耶律宗真嘅第二個年號，相當於公元1032年到1055年，前後總共24年。
清寧

**清寧**係大遼皇帝耶律洪基嘅第一個年號，相當於公元1055年到1064年，前後總共10年。
紹興 (西遼)

**紹興**係西遼皇帝耶律夷列嘅年號，相當於公元1151年到1163年，前後總共13年。
崇福

**崇福**係西遼皇帝耶律普速完嘅年號，相當於公元1164年到1177年，前後總共14年。
天禧 (西遼)

**天禧**係西遼皇帝耶律直魯古嘅唯一年號，相當於公元1177年到1211年，前後總共34年。
黃祥剛

**黃祥剛**（；；；）係中國政治人，湖南懷化麻陽苗族自治州人，做過湖南婁底市政協副主席、漣源市副市長、婁底市財政局副局長一職。

2016年4月10號上晝近10點，佢喺婁底市財政局嘅老人家屬大院入面墮樓死咗，終年55歲。

## 攷
* 湖南娄底市政协副主席黄祥刚坠楼身亡 新浪（转新京报） 【2016-04-10】
* 湖南娄底市政协副主席黄祥刚坠楼身亡，官方：警方正调查死因 澎湃新闻 （2016-04-10）

祥剛
類:湖南人
類:苗族人
類:中華人民共和國政治人物
魚珠東路

**魚珠東路**（）係中國廣東廣州嘅南北走向馬路，喺黃埔區，南邊從魚珠碼頭開始，一直去到北邊嘅黃埔大道東。

## 敘述
全長520m，闊10米，雙向2車道。

## 經過嘅道路
條路從南到北排，**加粗**嘅字係主幹道：
***[[黃埔大道|黃埔大道東]]**

## 特色
雖然佢係條掘頭路，但附近有好多工廠廠房，加上有去長洲同新洲、大學城啲人同揸車嚟呢度過海，所以條路都幾繁忙下。

類:廣州道路
類:黃埔區
黃埔區中醫醫院

係中國廣東廣州嘅區級醫院，喺1958年成立，位置喺黃埔區蠏山西路同蠏山路嘅交界。佢既係一間集醫療、教學、科研、保健同康復於一身嘅中醫醫院，又係廣州市基本醫療保險嘅定點醫院。

另外，呢間醫院係廣州第一間二級甲等中醫院。

## 史
*1958年：醫院以「黃埔衛生院」嘅名義而正式成立。
*1985年：改制成中醫醫院。
*1996年：升級成二甲中醫院。
*2010年1月：加掛暨南大學醫學院個牌，變成暨南大學屬下嘅機構。

## 出面網頁
* 暨南大学医学院附属黄埔中医院官網

類:黃埔區
蠏山公園

**蠏山公園**（）係中國廣東廣州嘅一間公園，喺1932年起好，位置喺黃埔區蠏山，近蠏山路嘅位。佢既係黃埔區最早嘅公園之一，又係廣州地區入面，地形最得意嘅公園。

## 史

公園之前係大清光緒十一年間（1885年）起好嘅蠏山砲臺。1922年孫文廣州蒙難事件之後，嗰時廣東艦隊名將陳策喺蠏山起咗好多座亭仔，重喺山頂整埋碑文，從而喺1932年開闢成公園。不過公園一直冇人打理而逐漸荒廢咗，直到1964年先至重新搞返出嚟。

## 特色
公園有2.18公頃咁大，地質環境係典型嘅丹霞地貌，入面主要以自然生態為主，有好多花草樹木響度，包括咗人心果、簕杜鵑、土沉香、格木、臺灣相思樹、落羽杉、陰香、紅花楹、木棉花、美人樹、桂花、及毛杜鵑等一系列園林植物。入面主要包括咗砲臺遺址區、四方亭、八角亭、百步梯、半山亭、南大門觀景平台等。尤其山頂重有座砲臺響度。

## 連出去
* 蟹山公園 攜程旅遊
* 蟹山公园 - 广州市 ugo.cn
* 细数广州九大最“奇葩”公园 你知道哪些？ 花城网

類:廣州公園
類:黃埔區公園